text:
DOMINICAN REPUBLIC
Ufulu Wosayembekezereka Kenako N’kuletsedwanso
Ufulu Wosayembekezereka
Pa nthawi yonse ya bani, banja la a Johnson ndi la a Brandt linakhalabe m’dziko la Dominican Republic. M’bale Johnson anati: “Tsiku lina ine ndi M’bale Brandt tinaitanidwa kuti tikafunsidwe mafunso. Izi zisanachitike, akuluakulu a boma anaitana M’bale Manuel Hierrezuelo kuti akamufunsenso.” Koma Manuel anaphedwa pa nthawi yomufunsayo moti anamwalira ali wokhulupirika kwa Mulungu. Ndiye kodi abale awiri amene anaitanidwawa zinawathera bwanji? M’bale Johnson anati: “Titafika ankatifunsa mafunso payekhapayekha ndipo ankajambula zonse zimene tinkanena. Kenako anatisiya. Koma patangotha miyezi iwiri, tinamva mu nyuzipepala kuti Trujillo akufuna achotse lamulo loletsa ntchito ya Mboni za Yehova.”
Lamulo loletsali lisanakhazikitsidwe mu 1950, m’dzikoli munali ofalitsa 261. Koma pamene ankalichotsa mu 1956, munali ofalitsa 522. Abale anasangalala kwambiri kumva kuti tsopano azilalikira momasuka pambuyo pa zaka 6 zimene ankamangidwa, kuletsedwa kulalikira komanso kusakidwasakidwa.
Zinthu zitangosintha, abale ndi alongo anayambiratu kupanga dongosolo la ntchito yolalikira. Iwo anafufuza malo oti azisonkhana, analemba mapu atsopano a magawo komanso anakonza mafaelo atsopano a mipingo. Iwo anasangalala kwambiri chifukwa ankatha kuodetsa mabuku n’kumalandira bwinobwino. Ufulu umene anapatsidwawu anaugwiritsa ntchito bwino. Iwo ankalalikira kwambiri moti pamene miyezi itatu inkatha, mu November 1956, ofalitsa anali atafika 612.
Atsogoleri Achipembedzo Ankalimbana ndi Mboni
Koma nthawi yomweyo atsogoleri a tchalitchi cha Katolika anayamba kuipitsa mbiri ya Mboni. Iwo anapezerapo mwayi pa pangano limene Trujillo anachita ndi Papa ndipo anamukakamiza kuti asalole a Mboni m’dzikoli. Wansembe wina analemba chikalata chopita kwa nduna yoona za m’dzikolo. M’chikalatacho anapempha kuti boma limuthandize “pochenjeza anthu a m’dzikoli chifukwa akhoza kusokonezedwa kwambiri ndi gulu loopsa la Mboni za Yehova.”
Wansembeyo ananena kuti ankafuna “kulepheretsa ntchito yokopa anthu imene a Mboni za Yehova amagwira.” Iye anapemphanso kuti mabuku athu aletsedwe m’dzikolo, makamaka buku lakuti The Truth Shall Make You Free ndiponso magazini a Nsanja ya Olonda.
Ntchito Yathu Inaletsedwanso
Akuluakulu a boma amene ankagwirizana ndi atsogoleri achipembedzowa anayambanso kulimbana ndi Mboni. Mu June 1957, munthu wina waudindo waukulu mu chipani cholamula analembera kalata pulezidenti. Iye anati: “A Mboni za Yehova akusokoneza anthu ndipo akuwachititsa kuti asamakonde dziko lathu. Panopa ndikukonza zoti pakhale misonkhano imene ingathandize kuthana ndi zimene akuchitazi.”
Pofotokoza zotsatira za kalatayi, buku lina linati: “Mu June, July ndi August 1957, nyuzipepala zinalemba mfundo zambirimbiri zimene akuluakulu a boma ankanena polimbana ndi Mboni. Ankanena kuti iwo ndi ‘oukira boma komanso osokoneza kwambiri.’ Zinthu zinafika poipa pamene wansembe wina analankhula pa wailesi ya Trujillo n’kunena kuti a Mboni ndi oukira boma ndipo anthu ake ndi ‘osokoneza, odziwa kukopa anthu, zigawenga komanso adani achinyengo.’ Ndiyeno chikalata china chimene chinasainidwa ndi mabishopu awiri akuluakulu chinapempha ansembe kuti ateteze anthu awo n’cholinga choti asasokonezedwe ndi ‘mabodza oopsa’ a Mboniwo.
Zimene achipembedzo ndi abomawa ankafuna zinathekadi. Mu July, boma la Dominican Republic linaletsanso ntchito ya Mboni za Yehova. Pasanapite nthawi, abale athu anayamba kumenyedwa ndiponso kuzunzidwa ndi apolisi. Abale okwana 150 anamangidwa.


c: text/html

text:
Lefèvre d’Étaples Ankafuna Kuti Anthu Wamba Adziwe Mawu a Mulungu
PA LAMLUNGU linalake chakumayambiriro kwa m’ma 1520, anthu okhala m’tauni ya Meaux, yomwe ili pafupi ndi mzinda wa Paris, anadabwa kwambiri ndi zimene anamva kutchalitchi. Iwo anamva mabuku a Uthenga Wabwino akuwerengedwa m’chinenero chawo cha Chifulenchi m’malo mwa Chilatini ngati mmene zinkakhalira nthawi zonse.
Munthu amene anamasulira mabukuwo m’Chifulenchi, dzina lake Jacques Lefèvre d’Étaples, analembera mnzake wina kuti: “Ukhoza kudabwa ndi mmene Mulungu akuthandizira anthu m’madera ena kuti aphunzire Mawu ake.”
Pa nthawiyo, tchalitchi cha Katolika ndiponso akatswiri a maphunziro azachipembedzo a ku Paris ankaletsa anthu kuti aziwerenga Baibulo m’zinenero zimene anthu wamba ankalankhula. Ndiyeno n’chiyani chimene chinachititsa kuti Lefèvre amasulire Baibulo m’Chifulenchi? Nanga iye anathandiza bwanji anthu wamba kuti amvetse Mawu a Mulungu?
ANKAFUFUZA KUTI AMVETSE BWINO MALEMBA
Lefèvre anaona kuti m’mabuku akale a nzeru za anthu ndiponso azachipembedzo munali mfundo zina zolakwika chifukwa chomasuliridwa ndi anthu osiyanasiyana pamene zaka zinkadutsa. Asanayambe ntchito yomasulira Baibulo, iye ankagwira mwakhama ntchito yokonza mfundo zolakwika m’mabukuwo. Pofufuza tanthauzo lenileni la mabuku akalewa, anayamba kuphunzira kwambiri Baibulo limene Akatolika ankagwiritsa ntchito la Latin Vulgate.
Atayamba kuphunzira Malemba mwakhama, anaona kuti “kuphunzira mfundo zochokera kwa Mulungu n’kumene kungathandize munthu . . . kukhala wosangalala kwambiri.” Choncho Lefèvre anasiya kuphunzira mabuku a nzeru za anthu ndipo anaika mtima wake wonse pa kumasulira Baibulo.
Mu 1509, Lefèvre anatulutsa buku lokhala ndi mabuku 5 a Masalimo * omasuliridwa m’Chilatini. Limodzi mwa mabukuwa linali lomwe iye analimasulira n’cholinga choti akonze zolakwika za m’Baibulo la Latin Vulgate. Mosiyana ndi akatswiri ena a Baibulo pa nthawiyo, Lefèvre anayesetsa kumasulira Malemba m’njira yosavuta kumva. Izi zinathandiza kwambiri akatswiri ena a Baibulo ndiponso anthu amene ankafuna kusintha zikhulupiriro zachikatolika.—Onani bokosi lakuti, “ Kodi Zimene Lefèvre Anachita Zinathandiza Bwanji Martin Luther?”
Lefèvre anali Mkatolika ndipo ankakhulupirira kuti tchalitchichi chikhoza kusintha pokhapokha anthu wamba ataphunzitsidwa Malemba molondola. Koma kodi anthuwo akanamvetsa bwanji Malemba popeza Mabaibulo ambiri ankangopezeka m’Chilatini?
ANTHU ANAYAMBA KUPEZA BAIBULO MOSAVUTA
Lefèvre ankakonda kwambiri Mawu a Mulungu moti anayesetsa kuti Baibulo lizipezeka mosavuta kwa anthu ambiri. Kuti izi zitheke, mu June 1523 anatulutsa Baibulo laling’ono la mabuku a Uthenga Wabwino m’Chifulenchi. Popeza Baibuloli linali laling’ono kwambiri, linali lotsika mtengo kwambiri poyerekezera ndi Mabaibulo ena ndipo anthu osauka ankatha kuligula.
Atangotulutsa Baibuloli, anthu ambiri analigula. Anthuwa anali ofunitsitsa kwambiri kuwerenga uthenga wa Yesu m’chinenero chawo moti Mabaibulo okwana 1,200 amene anasindikizidwa anatha patangodutsa miyezi yochepa.
ANATSUTSA ATSOGOLERI ACHIPEMBEDZO MOLIMBA MTIMA
M’mawu oyamba a Baibuloli, Lefèvre anafotokoza kuti anamasulira mabuku a Uthenga Wabwino m’Chifulenchi n’cholinga choti “anthu wamba azidziwa bwino mfundo zoona za m’Baibulo mofanana ndi anthu amene ankawerenga Baibulo m’Chilatini.” Koma kodi n’chifukwa chiyani Lefèvre ankafunitsitsa kuti anthu wamba azimvetsa bwino Baibulo?
Iye ankadziwa kuti tchalitchi cha Katolika chinali chitasokonezedwa ndi zikhulupiriro komanso nzeru za anthu. (Maliko 7:7; Akolose 2:8) Choncho ankaona kuti nthawi inali itakwana yoti Uthenga Wabwino “ulengezedwe molondola kwa anthu padziko lonse n’cholinga choti asapitirize kusocheretsedwa ndi zikhulupiriro za anthu.”
Lefèvre anayesetsa kuulula kuti anthu amene ankaletsa kumasulira Baibulo m’Chifulenchi analibe zifukwa zomveka. Iye anawadzudzula chifukwa cha chinyengo chawo ponena kuti: “Kodi angaphunzitse bwanji [anthu] kuti azisunga zonse zimene Yesu Khristu anawalamula ngati sakufuna kuti anthuwo aziwerenga Uthenga wa Mulungu m’chinenero chawo?”—Aroma 10:14.
Chifukwa cha zimenezi, akatswiri a maphunziro azachipembedzo pa yunivesite ya Paris anayesa kuletsa Lefèvre kuti asaulule chinyengo chawo. Mu August 1523, akatswiriwa anayesanso kuletsa ntchito yofalitsa Mabaibulo ndiponso mabuku ofotokoza Baibulo amene anamasuliridwa m’zinenero za anthu wamba. Anachita zimenezi poganiza kuti zikhoza “kusokoneza zinthu m’tchalitchi cha Katolika.” Mfumu Francis I ya ku France ikanapanda kulowererapo, Lefèvre akanaweruzidwa kuti ndi wampatuko.
ANAMALIZA KUMASULIRA BAIBULO MOBISA
Lefèvre sankalola kuti anthu otsutsawo azimusokoneza pa ntchito yake yomasulira Baibulo. Iye atamaliza kumasulira Malemba Achigiriki, kapena kuti Chipangano Chatsopano, mu 1524 anatulutsa buku la Masalimo limene anamasulira m’Chifulenchi. Anachita zimenezi chifukwa chofuna kuthandiza anthu kuti azipemphera “ndi chikhulupiriro cholimba ndiponso mochokera pansi pa mtima.”
Akatswiri a maphunziro azachipembedzo pa yunivesite ya Paris anawerenga Baibulo la Lefèvre ndiponso zinthu zina zimene analemba n’cholinga choti aone ngati munali mfundo zolakwika. Atawerenga analamula kuti Baibulo lake la Malemba Achigiriki liwotchedwe anthu akuona komanso anaweruza kuti zinthu zina zimene Lefèvre analemba “zinkalimbikitsa anthu kutsatira Luther, yemwe anali wampatuko.” Akatswiriwa atamuitana kuti akafotokoze maganizo ake, Lefèvre anasankha kuti asanene chilichonse ndipo anathawira ku Strasbourg. Atafika kumeneko, anapitiriza kumasulira Baibulo mobisa. Ngakhale kuti ena anaona kuti Lefèvre wachita mantha, iye ankaona kuti ndi njira yabwino imene akanayankhira anthu omwe sankayamikira n’komwe mfundo zamtengo wapatali za m’Baibulo.—Mateyu 7:6.
Patadutsa chaka pafupifupi chimodzi Lefèvre atathawira ku Strasbourg, Mfumu Francis I inamusankha kuti aziphunzitsa mwana wake wazaka 4, dzina lake Charles. Zimenezi zinamuthandiza kuti akhale ndi nthawi yokwanira yomasulira Baibulo lonse. Mu 1530, anamaliza Baibuloli ndipo analisindikiza kunja kwa dziko la France. Mfumu Charles V inavomereza kuti lisindikizidwe mumzinda wa Antwerp. *
ZINA ZIMENE ANKAYEMBEKEZERA SIZINACHITIKE
Pa moyo wake wonse, Lefèvre ankafuna kuti tchalitchi cha Katolika chisiye kutsatira miyambo ya anthu n’kuyamba kuphunzitsa mfundo zoona za m’Baibulo. Iye ankakhulupirira ndi mtima wonse kuti “Mkhristu aliyense ali ndi ufulu komanso udindo wowerenga ndiponso kuphunzira Baibulo payekha.” N’chifukwa chake anayesetsa kuthandiza kuti Baibulo lizipezeka mosavuta kwa anthu onse. Lefèvre anagwira ntchito yotamandika ngakhale kuti zimene ankafuna kuti tchalitchi cha Katolika chichite sizinatheke. Iye anathandiza kwambiri kuti anthu wamba adziwe bwino Mawu a Mulungu.
^ ndime 8 M’bukuli munali madanga 5 ndipo buku lililonse la Masalimo linali m’danga lakelake. Bukuli linalinso ndi tchati cha mayina audindo a Mulungu ndiponso zilembo 4 zachiheberi zoimira dzina lenileni la Mulungu.
^ ndime 21 Patapita zaka 5 mu 1535, womasulira wina wachifulenchi dzina lake Olivétan anatulutsa Baibulo lake lomasuliridwa kuchokera ku zinenero zoyambirira za Baibulo. Pomasulira Malemba Achigiriki anadalira kwambiri zimene Lefèvre analemba.
Onaninso
Kodi Tingadziwe Bwanji Kuti Baibulo Limanena Zoona?
Ngati Baibulo linachokeradi kwa Mulungu, ndiye kuti liyenera kukhala losiyana kwambiri ndi mabuku ena onse.

robotstxt: allowed

filter: keep


text:
NKHANI YA PACHIKUTO
Kodi Zionetsero Zimathetsadi Mavuto M’dziko?
A Mboni za Yehova, omwe amafalitsa magazini ino salowerera ndale. (Yohane 17:16; 18:36) Ngakhale kuti nkhaniyi ifotokoza mavuto azandale omwe achitika m’mayiko ena, siikusonyeza kuti a Mboni za Yehova amaikira kumbuyo dziko lililonse kapena kulowerera nawo m’nkhani iliyonse yokhudza ndale.
PA DECEMBER 17, 2010, munthu wina wa zaka 26, dzina lake Mohamed Bouazizi, anadziwotcha chifukwa chotopa ndi mavuto. Mohamed ankachita bizinezi yogulitsa mapeyala, nthochi ndi maapozi mumsewu ku Tunisia. Iye anayesetsa kufunafuna ntchito koma sankaipeza. Kuwonjezera pamenepo, Mohamed ankadziwanso kuti akuluakulu a boma ndi okonda ziphuphu. M’mawa wa tsiku limene anadziwotchalo, oyang’anira mzinda analanda katundu amene Mohamed ankagulitsa. Anthuwo ankafuna kumulandanso masikelo amene ankagwiritsa ntchito pogulitsa zinthuzo koma iye anakaniza. Ena amene anaona zimenezi zikuchitika ananenanso kuti anaona wapolisi wina wamkazi akum’menya Mohamed mbama.
Mohamed anachita manyazi ndi zimenezi ndipo anakwiya kwambiri moti anapita ku ofesi ina yaboma kukadandaula koma sanamuthandize. Ena amati anatuluka panja pa ofesiyo n’kukuwa kuti: “Ndiye mukuganiza kuti ineyo nditani? Ndisamalira bwanji banja langa?” Kenako anadzithira petulo n’kudziyatsa ndi machesi. Mohamed anapsa kwambiri ndipo anamwalira patatha milungu itatu.
Zimene Mohamed Bouazizi anachita zinakhudza kwambiri anthu a ku Tunisia komanso a m’mayiko ena. Ambiri amakhulupirira kuti zimene Mohamed anachita n’zimene zinapangitsa anthu kuyamba kuchita zionetsero zomwe zinachititsa kuti pulezidenti wadzikolo atule pansi udindo wake. Zinachititsanso kuti mayiko ena a ku Arabia ayambe kuchita zionetsero. Nyumba ya malamulo ya ku Ulaya inapatsa Bouazizi komanso anthu ena 4 omwe anafa podziotcha, mendulo ya ulemu yotchedwa 2011 Sakharov chifukwa chomenyera ufulu wonena maganizo awo. Komanso nyuzipepala ina ya ku London, yotchedwa The Times, inanena kuti Mohamed anachita zinthu zapadera kwambiri m’chaka cha 2011.
Zimene zinachitikazi zikusonyeza kuti nthawi zina zionetsero zingathe kusintha zinthu. Koma n’chifukwa chiyani masiku ano anthu akumakonda kuchita zionetsero? Kodi pali njira zina zothetsera mavuto kupatulapo kuchita zionetsero?
N’chifukwa Chiyani Anthu Akukonda Kuchita Zionetsero?
Nthawi zambiri anthu amakonda kuchita zionetsero pa zifukwa zotsatirazi:
Kukwiya ndi mmene boma likuyendetsera zinthu. Anthu akaona kuti boma likuwachitira zimene amafuna samaganiza zochita zionetsero. Pakakhala mavuto anthu amangouza oimira boma kuti akanene mavuto awowo ku boma. Koma ngati akuona kuti anthu a m’boma akuchita zachinyengo, zopanda chilungamo komanso zokondera, amayamba kuchita zionetsero.
Pamakhala chinachake chimene chachititsa. Nthawi zambiri pakachitika chinachake, anthu amaona kuti akufunika achitepo kanthu. Mwachitsanzo, zimene Mohamed Bouazizi anachita zinachititsa kuti anthu ayambe kuchita zionetsero ku Tunisia. Ndipo ku India, bambo wina dzina lake Anna Hazare, anasala kudya pokwiya ndi zachinyengo zimene zinkachitika. Zimenezi zinapangitsa kuti anthu omutsatira ayambitse zionetsero m’matauni ndi m’mizinda yokwana 450.
Baibulo linaneneratu kalekale kuti tikukhala m’nthawi imene ‘anthu akupweteka anthu anzawo powalamulira.’ (Mlaliki 8:9) Zinthu zopanda chilungamo komanso zachinyengo n’zofala kwambiri masiku ano. Anthu akuchita kuoneratu kuti andale komanso mabungwe azachuma awagwiritsa mwala. Zimene anthu amaona m’mafoni, pa Intaneti, pa TV komanso kumvera pa wailesi, zimapangitsa kuti azitha kuona zinthu zimene zikuchitika kulikonse. Zimenezi zimachititsanso kuti zionetsero zizichitikachitika.
Kodi zionetsero zathandizadi kuthetsa mavuto?
Anthu amene amalimbikitsa zionetsero amanena kuti zionetsero:
Zathandiza kuthetsa umphawi. M’zaka za m’ma 1930, ku America, m’chigawo cha Illinois, mumzinda wa Chicago, anthu anachita zionetsero chifukwa chouzidwa kuti atuluke m’nyumba za lendi. Anthuwa sankalipira ndalama za lendi chifukwa sanali pa ntchito. Atapanga zionetsero, akuluakulu a mumzindawo anawauza kuti asatuluke m’nyumbazo komanso anapezera ntchito anthu ena omwe ankapanga zionetserozo. Zofanana ndi zimenezi zinachitikanso mumzinda wa New York City, ndipo mabanja okwana 77, 000 anabwerera m’nyumba zawo.
Zathandiza kusintha malamulo opondereza. M’chaka cha 1955 ndi 1956, anthu akuda a mu mzinda wa Montgomery ku Alabama, m’dziko la America, anayamba kunyanyala kukwera mabasi pokwiya chifukwa chakuti munthu wina wakuda anamangidwa atakana kupereka malo amene anakhala m’basi kwa mzungu. Zimenezi zinachititsa kuti boma lisinthe malamulo okhudza mmene anthu akuda ndi azungu azikhalira m’basi.
Zathandiza kusiyitsa boma ntchito zimene anthu sakugwirizana nazo. Mu December 2011, anthu masauzande ambiri anachita zionetsero pofuna kuletsa kumangidwa kwa kampani yopanga mphamvu za magetsi pogwiritsa ntchito malasha, yomwe ili pafupi ndi mzinda wa Hong Kong, m’dziko la Japan. Iwo ankaona kuti kampaniyi ingadzawonongetse zachilengedwe monga mpweya. Chifukwa cha zimenezi analamula kuti ntchito yomanga kampaniyi iime.
Koma si nthawi zonse pamene zionetsero zimathandiza kuthetsa mavuto. Nthawi zina akuluakulu a boma amatha kukhaulitsa anthu m’malo mowachitira zimene akufuna. Chaposachedwapa, pulezidenti wina wa dziko la ku Middle East, kumene kunali zionetsero, ananena kuti: “Anthu amenewa ndi ofunika kuwakhaulitsa,” ndipo anthu masauzande ambiri anaphedwa chifukwa cha zimenezi.
Ngakhale kuti kuchita zionetsero kumathetsa mavuto ena, zoona zake n’zakuti kumabweretsanso mavuto. Munthu wina amene anachita nawo zionetsero zoti pulezidenti wina wa ku Africa atule pansi udindo wake, anauza mtolankhani wa magazini ya Time kuti: “Pulezidenti watsopano atangoyamba kulamulira, zinthu zinkaoneka ngati ziyamba kuyenda bwino. Koma mapeto ake zinkangoipiraipira.”
Kodi pali njira yabwino yothetsera mavuto?
Anthu ambiri odziwika amaona kuti ngati boma likuchita zinthu zopondereza, si kulakwa kuchita zionetsero. Mwachitsanzo, pulezidenti wakale wa ku Czech yemwe anamwalira, dzina lake Václav Havel, anatsekeredwa m’ndende chifukwa chochita zionetsero zomenyera ufulu wa anthu. M’chaka cha 1985, iye analemba kuti: “Munthu akamachita nawo zionetsero amakhala wokonzeka kufa pofuna kusonyeza boma kuti zimene bomalo likuchita n’zolakwika.”
Zimene ananena Havel zikusonyeza maganizo amene Mohamed Bouazizi komanso anthu ena anali nawo. M’dziko lina la ku Asia, anthu ambiri anadziwotcha pochita zionetsero atakhumudwa ndi zimene atsogoleri a zipembedzo komanso andale ankachita. Munthu wina anauza mtolankhani wa magazini ya Newsweek chifukwa chake anthu amenewa anadziwotcha. Iye ananena kuti: “Tilibe mfuti komanso sitikufuna kuvulaza anthu ena. Njira yachidule n’kungodzipha basi.”
Baibulo limafotokoza amene adzathetse zinthu zopanda chilungamo, katangale komanso kuponderezana. Limanena za boma limene Mulungu analikhazikitsa kumwamba, lomwe lidzalowe m’malo mwa maboma onse alipowa. Ulosi umanena za Wolamulira wa boma limeneli kuti: “Adzalanditsa wosauka wofuulira thandizo, komanso wosautsika ndi aliyense wopanda womuthandiza. Adzawombola miyoyo yawo ku chipsinjo ndi chiwawa.”—Salimo 72:12, 14.
A Mboni za Yehova amakhulupirira kuti Ufumu wa Mulungu ndi umene udzabweretse mtendere padzikoli. (Mateyu 6:9, 10) N’chifukwa chake a Mboni za Yehova sachita nawo zionetsero. Koma kodi n’zomveka kukhulupirira kuti Ufumu wa Mulungu udzathetsa mavuto onse omwe amapangitsa anthu kuchita zionetsero? Mwina zingaonekedi ngati n’zosamveka. Komatu pali anthu ambiri amene amakhulupirira kuti Ufumu wa Mulungu udzathetsa mavuto amenewa. Inunso mungachite bwino mutafufuza za Ufumu umenewu.


text: 18 Kenako khamu lonse la ana a Isiraeli linasonkhana ku Silo,+ ndipo kumeneko anamangako chihema chokumanako,+ popeza anali atagonjetsa dziko lomwe linali pamaso pawo.+2 Koma mafuko 7 a ana a Isiraeli anali asanagawiridwe cholowa.3 Choncho Yoswa anafunsa ana a Isiraeli kuti: “Kodi muzengereza mpaka liti osapita kukalanda dziko+ limene Yehova Mulungu wa makolo anu wakupatsani?+4 Sankhani amuna atatu pafuko lililonse oti ndiwatume apite akayendere dzikolo. Akalembe mmene dzikolo lilili kuti lidzagawidwe monga cholowa cha mafuko awo, akakatero adzabwerere kwa ine.+5 Ndiyeno adzagawane dzikolo poligawa m’zigawo 7.+ Fuko la Yuda lidzakhalabe kugawo lawo kum’mwera,+ ndipo a nyumba ya Yosefe adzakhalabe kugawo lawo kumpoto.+6 Koma anthu inu, mukagawe dzikolo m’zigawo 7 ndipo mukazilembe. Mukakatero, mukabwere nazo kuno kwa ine kuti ndidzakuchitireni maere+ pamaso pa Yehova Mulungu wathu.7 Alevi alibe gawo pakati panu,+ chifukwa cholowa chawo ndi unsembe wa Yehova.+ Fuko la Gadi, Rubeni,+ ndi hafu ya fuko la Manase+ analandira kale cholowa chawo, chimene Mose mtumiki wa Yehova anawapatsa kutsidya la kum’mawa la Yorodano.”+8 Choncho amuna opita kukalemba dzikowo ananyamuka kuti azipita, ndipo Yoswa anawalamula+ kuti: “Pitani mukayendere dzikolo n’kulemba mmene lilili. Mukatero mubwerere kwa ine, ndipo ineyo ndidzakuchitirani maere+ pamaso pa Yehova kuno ku Silo.”+9 Pamenepo amunawo anapitadi kukayendera dzikolo. Anakaligawa+ m’zigawo 7 potsatira mizinda yake, n’kulemba m’buku. Atamaliza, anapita kwa Yoswa kumsasa ku Silo,10 ndipo Yoswa anawachitira maere pamaso pa Yehova+ ku Silo. Kumeneko Yoswa anagawa dzikolo n’kupereka gawo limodzilimodzi ku mafuko a ana a Isiraeli.+11 Maere+ oyamba anagwera fuko la ana a Benjamini+ potsata mabanja awo, ndipo gawo limene anapatsidwa linali pakati pa ana a Yuda+ ndi ana a Yosefe.+12 Malire a gawo lawo kumpoto anayambira ku Yorodano, n’kupitirira kukafika kumalo otsetsereka a kumpoto kwa Yeriko,+ n’kukwera phiri chakumadzulo, n’kukathera kuchipululu cha Beti-aveni.+13 Malirewo anapitirira kukafika ku Luzi,+ kutanthauza Beteli.+ Anakafika kum’mwera kwa malo otsetsereka otchedwa Luzi, n’kutsetserekera ku Ataroti-adara,+ n’kukadutsa paphiri la kum’mwera kwa Beti-horoni Wakumunsi.+14 Kumadzulo kwa gawolo, malirewo anakhotera kum’mwera, paphiri loyang’anizana ndi kum’mwera kwa Beti-horoni. Kuchokera pamenepo anakathera ku Kiriyati-baala, kutanthauza Kiriyati-yearimu,+ womwe ndi mzinda wa ana a Yuda. Awa ndiwo malire a kumadzulo a gawo la Benjamini.15 Malire a kum’mwera a gawolo anayambira kumapeto kwa Kiriyati-yearimu, n’kulowera chakumadzulo, n’kupitirira kukafika kukasupe wa madzi a Nafitoa.+16 Malirewo anatsetserekera kuphiri loyang’anizana ndi chigwa cha mwana wa Hinomu,+ limene linathera kumpoto kwa chigwa cha Arefai.+ Kenako anatsetserekera kuchigwa cha Hinomu kum’mwera kwa malo otsetsereka otchedwa Yebusi,+ n’kutsetserekabe mpaka ku Eni-rogeli.+17 Analowera chakumpoto n’kukafika ku Eni-semesi mpaka ku Gelilotu, yemwe ali kutsogolo kwa chitunda cha Adumi.+ Kuchokera pamenepo, anatsetserekera kumwala+ wa Bohani,+ mwana wa Rubeni.18 Ndiyeno anakafika kumalo otsetsereka a kumpoto amene ali kutsogolo kwa Araba, n’kutsetserekera ku Araba.19 Malirewo anapitirira mpaka kumalo otsetsereka a kumpoto kwa Beti-hogila,+ n’kukathera kugombe la kumpoto kwa Nyanja Yamchere,+ kumapeto a kum’mwera a mtsinje wa Yorodano. Awa anali malire a kum’mwera a gawo la Benjamini.20 Kum’mawa, malire ake anali mtsinje wa Yorodano. Ichi chinali cholowa cha ana a Benjamini potsata mabanja awo, ndi malire ake kuzungulira gawo lonse.21 Mizinda ya fuko la ana a Benjamini potsata mabanja awo inali Yeriko,+ Beti-hogila, Emeki-kezizi,22 Beti-araba,+ Zemaraimu, Beteli,+23 Aavi, Para, Ofira,+24 Kefara-amoni, Ofini, ndi Geba.+ Mizinda 12 ndi midzi yake.25 Kunalinso Gibeoni,+ Rama, Beeroti,26 Mizipe,+ Kefira,+ Moza,27 Rekemu, Iripeeli, Tarala,28 Zela,+ Ha-elefi, Yebusi, kutanthauza Yerusalemu,+ Gibea,+ ndi Kiriyati. Mizinda 14 ndi midzi yake.Ichi chinali cholowa cha ana a Benjamini potsata mabanja awo.+


text:
Kodi Mukudziwa?
Kodi bambo a Yosefe anali ndani?
Yosefe, yemwe anali kalipentala wa ku Nazareti, ndiye anali bambo a Yesu omulera. Koma kodi bambo a Yosefe anali ndani? Uthenga Wabwino wa Mateyu umanena kuti bambo ake anali Yakobo, pomwe Uthenga Wabwino wa Luka umanena kuti Yosefe anali “mwana wa Heli.” Kodi zimenezi zikusonyeza kuti Baibulo likunena mfundo zotsutsana?—Luka 3:23; Mateyu 1:16.
Mateyu analemba kuti: “Yakobo anabereka Yosefe.” Mawu achigiriki omwe anawagwiritsa ntchito pamenepa, amasonyeza kuti Yakobo analidi bambo omubereka a Yosefe. Choncho, Mateyu ankafotokoza za banja limene Yosefe anabadwiramo lomwe linali mzere wachifumu wa Davide. Ndiye popeza kuti Yosefe anali bambo a Yesu omulera, Yesu analidi woyenera kupatsidwa mpando wachifumu wa Davide.
Koma Luka analemba kuti: ‘Yosefe anali mwana wa Heli.’ Mawu akuti “mwana wa,” angatanthauzenso “mkamwini.” Mfundo yangati imeneyi ikupezekanso pa Luka 3:27, pomwe pamanena zokhudza Salatiyeli. Iye anali mwana wa Yekoniya koma amatchulidwanso kuti “mwana wa Neri.” (1 Mbiri 3:17; Mateyu 1:12) Salatiyeli anali mkamwini wa Neri chifukwa anakwatira mwana wake wina yemwe sanatchulidwe dzina. Ndi mmenenso zinalili ndi Yosefe. Iye akutchulidwa kuti “mwana” wa Heli chifukwa anakwatira Mariya, yemwe anali mwana wa Heliyo. Ndiyetu apa Luka ankangotchula mzere womwe Yesu anabadwira “monga munthu,” kudzere kwa mayi ake Mariya. (Aroma 1:3) Choncho, malemba awiri onsewa amangosonyeza mabanja omwe Yesu anabadwira kuchokera kwa bambo ake komanso mayi ake.
Kodi anthu akale ankagwiritsa ntchito utoto komanso nsalu zotani?
Anthu akale a ku Middle East ankapanga nsalu kuchokera ku ubweya wa nkhosa, mbuzi ndi ngamila. Komano nsalu zambiri zinkapangidwa kuchokera ku ubweya wa nkhosa. Ndiye n’chifukwa chake nthawi zambiri Baibulo limakonda kutchula nkhosa, kumeta ubweya wa nkhosa komanso nsalu zopangidwa ndi ubweya wa nkhosa. (1 Samueli 25:2; 2 Mafumu 3:4; Yobu 31:20) Nthawi zinanso ankapanga nsalu kuchokera ku zomera zinazake zotchedwa fulakesi zomwe zinkalimidwa ku Iguputo ndi ku Isiraeli. (Genesis 41:42; Yoswa 2:6) N’kutheka kuti Aisiraeli akale sankalima thonje, koma Baibulo limasonyeza kuti anthu a ku Perisiya ankagwiritsa ntchito nsalu zopangidwa ndi thonje. (Esitere 1:6) Nsalu za silika zinali zodula kwambiri ndipo Aisiraeli ankazigula kwa amalonda ochokera kum’mawa.—Chivumbulutso 18:11, 12.
Buku lina limanena kuti, “Ubweya womwe ankapangira nsalu unkakhala wa mitundu yosiyanasiyana. Wina unkakhala woyera, wina unkakhala wabulawuni.” (Jesus and His World.) Komanso, nthawi zambiri ubweyawu ankaupaka utoto. Utoto wa mtundu wa pepo unali wodula kwambiri ndipo unkapangidwa kuchokera ku nkhono zinazake zam’madzi. Utoto wofiira, wachikasu, wabuluu komanso wakuda, ankaupeza kuchokera ku zomera, mizu, masamba ndiponso tizilombo tina ting’onoting’ono.


text:
Kodi Ndalama Zoyendetsera Ntchito Yanu Zimachokera Kuti?
Ndalama zoyendetsera ntchito yathu kwenikweni zimachokera kwa ifeyo a Mboni za Yehova ndipo timapereka mwa kufuna kwathu. Sitiyendetsa mbale ya zopereka pa misonkhano yathu ndiponso sitipereka chakhumi. (Mateyu 10:7, 8) M’malomwake, pamisonkhano yathu pamaikidwa mabokosi a zopereka kuti amene angafune kupereka aponye mmenemo. Sitilengeza mayina a anthu amene apereka.
Ndalama zimene timapeza zimakwanira kuyendetsera ntchito yathu chifukwa tilibe abusa amene timawalipira. Chifukwa chinanso n’chakuti, sitilipidwa kuti tizikalalikira nyumba ndi nyumba, komanso malo athu olambirira samangidwa m’njira yoti athe ndalama zambiri.
Zopereka zimene zimatumizidwa kumaofesi a Mboni za Yehova zimagwiritsidwa ntchito kuthandiza anthu amene akhudzidwa ndi masoka a chilengedwe, kuthandizira a mishonale ndi atumiki amene amayendera mipingo yathu. Zimathandiziranso pa ntchito yamanga nyumba zolambiriramo m’mayiko osauka komanso kusindikiza ndi kutumiza mabaibulo ndi mabuku ena ofotokoza nkhani za m’Baibulo.
Munthu aliyense amasankha yekha ngati akufuna kupereka ndalama zothandizira pa ntchito yolalikira imene ikuchitika padziko lonse kapena zothandizira pa mpingopo. Munthu akhoza kusankhanso kupereka ndalama zothandizira pa ntchito zonsezi. Mwezi ndi mwezi, mpingo uliwonse umadziwitsa anthu a mu mpingomo mmene ndalama zagwirira ntchito.
Onaninso
Tiziyamikira Zimene Yehova Amatipatsa
Baibulo limasonyeza kuti munthu angapereke nthawi, mphamvu komanso zinthu zake pa zifukwa zoyenera kapena zosayenera.
Kavidiyo: Kodi Mboni za Yehova Zimapeza Bwanji Ndalama Zoyendetsera Ntchito Yawo?
Onerani kavidiyo kuti mudziwe mmene ntchito yathu imayendera komanso kumene kumachokera ndalama zoyendetsera ntchitoyi padziko lonse.


text:
GAWO 24
Paulo Analemba Makalata Opita Kumipingo
Makalata amene Paulo analemba analimbikitsa mipingo yachikhristu
MPINGO wachikhristu umene unali utangokhazikitsidwa kumene, unali ndi udindo waukulu kwambiri wokwaniritsa cholinga cha Yehova. Koma pasanapite nthawi, Akhristu a m’nthawi ya atumwi anayamba kuzunzidwa. Kodi iwo akanapitirizabe kutumikira Mulungu ndi mtima wosagawanika ngakhale kuti ankazunzidwa ndi adani awo komanso ankakumana ndi mavuto ena mumpingo momwemo? M’Malemba Achigiriki muli makalata 21 omwe ali ndi malangizo othandiza komanso mfundo zolimbikitsa.
Mtumwi Paulo ndi amene analemba makalata 14 mwa makalata onse 21, kuyambira pa Aroma mpaka pa Aheberi. Makalata amenewa ali ndi mayina a anthu kapena mipingo imene ankailembera. Tiyeni tione nkhani zina zimene zili m’makalata a Paulo amenewa.
Malangizo othandiza kuti munthu akhale ndi makhalidwe abwino. Anthu amene amachita dama, chigololo ndiponso machimo ena akuluakulu “sadzalowa mu ufumu wa Mulungu.” (Agalatiya 5:19-21; 1 Akorinto 6:9-11) Anthu amene amalambira Mulungu ayenera kukhala ogwirizana ngakhale atakhala osiyana dziko limene akuchokera. (Aroma 2:11; Aefeso 4:1-6) Akhristu ayenera kudzipereka pothandiza Akhristu anzawo amene akufunikira thandizo. (2 Akorinto 9:7) Paulo anati: “Muzipemphera mosalekeza.” N’zoonadi, anthu amene amalambira Mulungu akulimbikitsidwa kuti azipemphera kwa Yehova mochokera pansi pa mtima. (1 Atesalonika 5:17; 2 Atesalonika 3:1; Afilipi 4:6, 7) Kuti Mulungu azimva mapemphero athu, tiyenera kukhala ndi chikhulupiriro.—Aheberi 11:6.
Kodi n’chiyani chingathandize kuti mabanja aziyenda bwino? Amuna ayenera kukonda akazi awo ngati mmene amakondera thupi lawo. Akazinso ayenera kulemekeza kwambiri amuna awo. Ana nawonso ayenera kumvera makolo awo, chifukwa zimenezi zimasangalatsa Mulungu. Makolo ayenera kulangiza ndi kuphunzitsa ana awo mwachikondi, pogwiritsa ntchito mfundo zopezeka m’Mawu a Mulungu.—Aefeso 5:22–6:4; Akolose 3:18-21.
Akhristu anathandizidwa kuti amvetse cholinga cha Mulungu. Mbali zambiri za Chilamulo cha Mose zinkateteza Aisiraeli ndiponso kuwapatsa malangizo kufikira nthawi imene Khristu anabwera. (Agalatiya 3:24) Komabe, Akhristu sachita kufunikira kuti azitsatira Chilamulo polambira Mulungu. M’kalata imene analembera Aheberi kapena kuti Akhristu achiyuda, Paulo anawathandiza kumvetsa cholinga cha Chilamulo ndiponso mmene Khristu anakwaniritsira cholinga cha Mulungu. Paulo anafotokoza kuti zinthu zosiyanasiyana zimene zinkachitika potsatira Chilamulo zinali zaulosi. Mwachitsanzo, nyama zimene ankapereka nsembe zinkaimira Yesu amene anapereka moyo wake monga nsembe, imene inathandiza kuti machimo athu azikhululukidwa. (Aheberi 10:1-4) Pogwiritsa ntchito imfa ya Yesu, Mulungu anafafaniza pangano la Chilamulo chifukwa silinalinso lofunika.—Akolose 2:13-17; Aheberi 8:13.
Malangizo othandiza kuti mpingo uziyenda bwino. Amuna amene amafuna kukhala ndi udindo mumpingo ayenera kukhala ndi makhalidwe abwino ndiponso kukwaniritsa zowayenereza za m’Malemba. (1 Timoteyo 3:1-10, 12, 13; Tito 1:5-9) Anthu amene amalambira Yehova Mulungu amafunika kusonkhana pamodzi ndi Akhristu anzawo nthawi zonse kuti azilimbikitsana. (Aheberi 10:24, 25) Misonkhano yolambira Mulungu iyenera kukhala yolimbikitsa ndiponso yophunzitsa.—1 Akorinto 14:26, 31.
Pa nthawi imene Paulo analembera Timoteyo kalata yachiwiri, mtumwiyu anali atabwerera ku Roma. Pa nthawiyi iye anali m’ndende, kudikirira kuti aweruzidwe. Anthu ochepa chabe ndi amene analimba mtima kukamuona. Paulo anadziwa kuti watsala pang’ono kufa. Iye anati: “Ndamenya nkhondo yabwino. Ndathamanga panjirayo mpaka pa mapeto pake. Ndasunga chikhulupiriro.” (2 Timoteyo 4:7) Zikuoneka kuti patangopita nthawi yochepa atalemba kalatayi, Paulo anaphedwa chifukwa cha chikhulupiriro chake. Koma makalata amene mtumwiyu analemba, amathandizabe anthu amene amalambira Mulungu m’njira yoyenera mpaka pano.


text:
NKHANI YA PACHIKUTO | KODI MUMATANI MUKAKUMANA NDI MAVUTO?
Vuto Limene Limakhalapo: Zinthu Zina Simungazisinthe
KODI panopa mukuvutika chifukwa cha matenda aakulu, kutha kwa banja kapena kuferedwa? Munthu akakumana ndi mavuto ngati amenewa amasowa chochita koma amafuna zinthu zitasintha. Ndiye kodi mungatani?
CHITSANZO CHA M’BAIBULO: PAULO
Mtumwi Paulo anali mmishonale wakhama ndipo ankayenda m’madera osiyanasiyana. Koma zinthu zinasintha pamene anamangidwa n’kumalonderedwa ndi asilikali kwa zaka ziwiri. M’malo motaya mtima, Paulo anaganizira zimene angathe kuchita. Iye ankaphunzitsa ndiponso kulimbikitsa anthu amene ankabwera kudzamuona. Analembanso makalata angapo amene ali m’Baibulo.—Machitidwe 28:30, 31.
ZIMENE ANJA AMACHITA
Paja tanena kale kuti Anja amangokhala pakhomo. Ndiyeno iye anati: “Matenda a khansa asokoneza kwambiri moyo wanga. Ngati nditayenda ndikhoza kudwala kwambiri, choncho sindipita kuntchito kapena kocheza.” Kodi Anja amatani ndi vuto lakeli? Iye anati: “Ndinangosintha zochita pa moyo wanga. Ndinaganizira zofunika kwambiri n’kulemba ndandanda ya zimene ndingakwanitse kuchita. Zimenezi zandithandiza kwambiri.”
“Ndaphunzira kukhala wokhutira ndi zimene ndili nazo.”—Izi n’zimene Paulo ananena pa Afilipi 4:11
ZIMENE MUNGACHITE
Ngati vuto lanu ndi loti simungalisinthe, yesani kuchita izi:
Ganizirani zimene mungathe kuchita. Mwachitsanzo, ngati muli ndi matenda, mwina mungathe kumachitabe masewera olimbitsa thupi, kudya chakudya chabwino komanso kupuma mokwanira
Khalani ndi zolinga pa moyo wanu. Zolingazo muziike m’zigawo zing’onozing’ono. Ndiyeno tsiku lililonse muzichita zochepa mpaka mudzazikwaniritse.
Muziyesetsa kuchita zinazake ngakhale zing’onozing’ono kuti mumtima muzimva kuti mwapanga kenakake. Mwachitsanzo, mungayeretse tebulo, kutsuka mbale kapena kudzisamalira bwinobwino. Muziyesetsa kuchita zinthu zofunika kwambiri chakum’mawa.
Ganizirani zabwino zimene mungachite chifukwa cha mavuto anuwo. Mwachitsanzo, panopa mukhoza kumvetsa ndiponso kuthandiza anthu amene akukumana ndi mavuto ngati anuwo.
Mfundo Yofunika: Mavuto ena simungawasinthe koma mukhoza kusintha zimene mumachita mukakumana ndi mavutowo.
Onaninso
Kodi Baibulo Lingandithandize Kupirira Matenda?
Inde. Onani mfundo zitatu zimene zingakuthandizeni kuti mupirire matenda.
Zimene Baibulo Limanena pa Nkhani ya Mavuto
Kodi Mulungu amamva bwanji tikamavutika?


text:
MUTU 27
“Ubwino Wake ndi Waukulu Ndithu”
1, 2. Kodi ubwino wa Mulungu umafika mpaka pati, nanga Baibulo limatsindikanji za khalidwe limeneli?
ALI pa dzuŵa lomwe likuloŵa, anthu angapo amene akhala akugwirizana kwanthaŵi yaitali akudya chakudya panja. Akuseka ndi kumacheza pamene akusangalala ndi malo amene akhalapowo. Kwinakwake kutali, mlimi akuyang’ana minda yake mosangalala chifukwa mvula yayamba kugwa pa mbewu zake zomwe zafota ndi dzuŵa. Kwinanso, mwamuna ndi mkazi wake akusangalala poona mwana wawo akuyamba kudamphira.
2 Kaya akudziŵa kapena sakudziŵa, anthu onsewo akupindula ndi chinthu chimodzi—ubwino, kapena kuti ukoma, wa Yehova Mulungu. Anthu ena opembedza amanena mobwerezabwereza kuti “Mulungu ndi wabwino.” Baibulo limatsindika kwambiri nkhaniyi. Limati: “Ukoma [“ubwino,” NW] wake ndi waukulu ndithu!” (Zekariya 9:17) Koma zikuoneka kuti ndi anthu ochepa chabe amene lerolino amadziŵa zimene mawu amenewo amatanthauza. Kodi ubwino wa Yehova Mulungu umaphatikizapo chiyani makamaka, nanga khalidwe la Mulungu limeneli limam’khudza motani aliyense wa ife?
Mbali Yapadera Yosonyeza Chikondi cha Mulungu
3, 4. Kodi ubwino n’chiyani, nanga n’chifukwa chiyani tinganene momveka kuti ubwino wa Yehova ndiwo kusonyeza chikondi chake?
3 M’zinenero zambiri za masiku ano, mawu akuti “ubwino” amangowagwiritsa ntchito pa zilizonse. Komabe, monga mmene asonyezedwera m’Baibulo, ubwino, kapena ukoma, si mawu oti amanenedwa pa chilichonse. Amanena makamaka za kukhala ndi makhalidwe apamwamba. Motero tikhoza kunena kuti ubwino unamuloŵerera Yehova. Makhalidwe ake onse—kuphatikizapo mphamvu zake, chilungamo chake, ndi nzeru zake—ndi abwino pa kalikonse. Komabe, tingafotokoze momveka kuti ubwino umasonyeza chikondi cha Yehova. Chifukwa chiyani?
4 Ubwino ndi khalidwe limene limasonyezedwa pochitira ena zinthu. Mtumwi Paulo anaonetsa kuti kwa anthu, khalidweli n’lokondweretsa kwambiri kuposa kukhala wolungama. (Aroma 5:7) Munthu wolungama amangotsatira mokhulupirika zimene lamulo limanena, koma munthu wabwino amachita zoposa pamenepo. Amayamba ndiye kuchitapo kanthu pa zinthu mwa kufunafuna mwachangu njira zothandizira ena. Monga mmene tionere, Yehova alitu wabwino m’lingaliro limeneli. N’zachionekere kuti ubwino woterowo umabwera chifukwa cha chikondi chosefukira cha Yehova.
5-7. N’chifukwa chiyani Yesu anakana kutchedwa kuti “Mphunzitsi wabwino,” ndipo zimenezi zinatsimikizira choonadi chofunika chiti?
5 Yehova alinso wabwino mwapadera. Yesu atatsala pang’ono kufa, anakumana ndi munthu wina yemwe amafuna kumufunsa funso. Munthuyo anatchula Yesu kuti “Mphunzitsi wabwino.” Yesu anayankha kuti: “Unditcha Ine wabwino bwanji? Palibe wabwino koma mmodzi, ndiye Mulungu.” (Marko 10:17, 18) Mungadabwe kwambiri ndi yankholi. N’chifukwa chiyani Yesu anakonza zonena za munthuyo? Kodi Yesu sanalidi “Mphunzitsi wabwino”?
6 N’zachionekere kuti munthuyo ananena kuti “Mphunzitsi wabwino” popereka ulemu wachiphamaso. Modzichepetsa Yesu anapereka ulemerero woterowo kwa Atate wake wakumwamba, yemwe ndi wabwino kwambiri pa kalikonse. (Miyambo 11:2) Komanso Yesu anali kutsimikizira choonadi chofunika zedi. Yehova yekha ndiye muyezo wa chimene chili chabwino. Ndiye yekha amene ali ndi ulamuliro posankha chimene chili chabwino ndi chimene chili choipa. Adamu ndi Hava, mwa kudya mopanduka zipatso za mtengo wodziŵitsa zabwino ndi zoipa, analakalaka atatenga ulamuliro umenewo. Koma mosiyana nawo, Yesu anadzichepetsa n’kusiya nkhani ya kuika miyezo ya zinthu m’manja mwa Atate wake.
7 Ndiponso, Yesu anali kudziŵa kuti chilichonse chimene chili chabwinodi chimachokera kwa Yehova. Ndi iyeyo amene amapereka “mphatso iliyonse yabwino, ndi chininkho chilichonse changwiro.” (Yakobo 1:17) Tiyeni tione mmene kuwoloŵa manja kwa Yehova kumasonyezera kuti ndi wabwino.
Umboni Wakuti Yehova Ndi Wabwino Kwambiri
8. Kodi Yehova wachitira motani zabwino anthu onse?
8 Aliyense amene wakhalako ndi moyo wapindula ndi ubwino wa Yehova. Salmo 145:9 limati: ‘Yehova achitira chokoma onse.’ Kodi tili ndi zitsanzo ziti za zinthu zabwino zimene amachitira aliyense? Baibulo limati: “Sanadzisiyira iye mwini wopanda umboni, popeza anachita zabwino, nakupatsani inu zochokera kumwamba mvula ndi nyengo za zipatso, ndi kudzaza mitima yanu ndi chakudya ndi chikondwero.” (Machitidwe 14:17) Kodi munadyapo chakudya chokoma n’kumachita kubwekera? Kukanakhala kuti Yehova, ndi ubwino wake, sanakonze dziko lapansili lokhala ndi madzi opanda mchere amene amazungulira nthaŵi zonse, ndiponso chikhala kuti sanapange “nyengo za zipatso” zopereka chakudya chochuluka, bwenzi kulibe zakudya. Yehova wachitira aliyense zabwino zimenezi, osati amene amamukonda okha. Yesu anati: “Iye amakwezera dzuŵa lake pa oipa ndi pa abwino, namavumbitsira mvula pa olungama ndi pa osalungama.”—Mateyu 5:45.
Yehova ‘amakupatsani zochokera kumwamba mvula ndi nyengo za zipatso’
9. Kodi chipatso cha apulo chimapereka motani chitsanzo cha ubwino wa Yehova?
9 Chifukwa chakuti nthaŵi zonse timakhala ndi dzuŵa, mvula, ndiponso nyengo za zipatso, ambiri amaziona mopepuka zinthu zochuluka zimene Yehova waunjikira anthu mowoloŵa manjazi. Mwachitsanzo, lingalirani chipatso cha apulo. Chimenechi n’chipatso chosasoŵa m’madera onse ofunda a dziko lapansi. Komatu, n’chipatso chokongola, chokoma kudya, ndipo chili ndi madzi ambiri otsitsimula komanso zinthu zomanga thupi. Kodi mumadziŵa kuti padziko lonse lapansi pali mitundu pafupifupi 7,500 ya maapulo, okhala ndi maonekedwe osiyanasiyana, ena ofiira ena ooneka agolide ena achikasu enanso obiriŵira, ndiponso ndi osiyanasiyana kukula kwake, kuyambira pa okulirapo kuposa pa nthudza mpaka kufika pa akuluakulu ngati manyumwa? Mukatenga njere yaing’ono ya apulo m’dzanja lanu, imangokhala ngati palibe chimene mwagwira. Koma njere imeneyo ikamera, imakula n’kukhala umodzi wa mitengo yosangalatsa kwambiri, “mtengo wa apulo.” (Nyimbo ya Solomo 2:3, NW) Chaka chilichonse m’ngululu, mtengo wa apulo umachita maluŵa okongola, ndipo pofika mu mphakasa umabereka zipatso. Chaka chilichonse mtengo wa apulo umabereka zipatso zokwanira kudzaza makatoni 20, katoni iliyonse yolemera makilogalamu 19—ndipo umabereka chonchi kwa zaka 75!
10, 11. Kodi kukhoza kwathu kuzindikira zinthu zosiyanasiyana kumasonyeza motani ubwino wa Mulungu?
10 Chifukwa cha ubwino wake umene sukutha, Yehova anatipatsa thupi ‘lopangidwa modabwitsa,’ lomwe limatha kuzindikira ntchito za Mulungu ndi kusangalala nazo. (Salmo 139:14) Taganiziraninso zochitika zija tinalongosola m’ndime yoyamba ya mutu uno. Kodi ndi zinthu ziti zimene zimasangalatsa kuziona panthaŵi ngati zimenezi? Kumwetulira kwa mwana yemwe wasangalala. Kugwa kwa mvula m’minda. Maonekedwe osiyanasiyana a dzuŵa pamene likuloŵa. Diso la munthu linapangidwa kuti lizizindikira maonekedwe a zinthu opitirira pa mitundu 300,000. Ndipo makutu athu amamva mokoma kwambiri mawu omveka mosiyanasiyana, kudutsa kwa mphepo m’mitengo, ngakhalenso kuseka kwa mwana wophunzira kuyenda. Kodi n’chifukwa chiyani timatha kusangalala ndi zinthu zimene timaonazo ndiponso mawu amene timamvawo? Baibulo limati: “Khutu lakumva, ndi diso lopenya, Yehova anapanga onse aŵiriwo.” (Miyambo 20:12) Komatu izi ndi ziwalo ziŵiri zokha mwa ziwalo zimene timagwiritsa ntchito pozindikira zinthu.
11 Kumva fungo ndi umboni wina wa ubwino wa Yehova. Mphuno ya munthu ikhoza kusiyanitsa fungo la mitundu pafupifupi 10,000. Taganizirani za mitundu yochepa iyi: fungo limene mumalimva akamaphika chakudya chapamtima panu, la maluŵa, la masamba amene athothoka, la kautsi kamene kakuchokera pamoto wonyeka bwino. Thupi lathu limazindikiranso kuti lakhudza kapena lakhudzidwa ndi kanthu kenakake. Izi zimatithandiza kumva kamphepo kayeziyezi kakutiwomba kumaso, kumva kuti wokondedwa wathu watikumbatira mwachikondi, ngakhalenso kusangalala titagwira chipatso chosalala bwino. Mutaluma chipatsocho, mumazindikira kukoma kwake. Mumachita kukandira kunkhongo m’kamwa mwanu muli tseketseke ndi makomedwe osiyanasiyana a chipatsocho. Ndithudi, tili ndi zifukwa zomveka zofuulira kwa Yehova kuti: “Ha! Kukoma [“ubwino,” NW] kwanu ndiko kwakukulu nanga, kumene munasungira iwo akuopa Inu.” (Salmo 31:19) Komabe, kodi ndi motani mmene Yehova ‘wasungira’ ubwino anthu amene amamuopa?
Zabwino Zopindulitsa Kwamuyaya
12. Kodi ndi zinthu ziti zimene Yehova amatipatsa zomwe zili zofunika kwambiri, ndipo n’chifukwa chiyani?
12 Yesu anati: “Kwalembedwa, Munthu sadzakhala ndi moyo ndi mkate wokha, koma ndi mawu onse akutuluka mkamwa mwa Mulungu.” (Mateyu 4:4) Ndithudi, tingapindule kwambiri ndi zinthu zauzimu zimene Yehova amatipatsa kuposa ndi mmene tingapindulire ndi zakuthupi, chifukwa zauzimu zimapereka moyo wosatha. M’Mutu 8 wa buku lino, tinaona kuti m’masiku otsiriza ano Yehova wagwiritsa ntchito mphamvu zake zobwezeretsa zinthu pokhazikitsa paradaiso wauzimu. Mbali yaikulu ya paradaiso ameneyo ndiyo chakudya chauzimu chochuluka.
13, 14. (a) Kodi n’chiyani chimene mneneri Ezekieli anaona m’masomphenya, ndipo zikutanthauzanji lerolino kwa ife? (b) Kodi ndi mphatso zauzimu zopatsa moyo zotani zimene Yehova amapereka kwa atumiki ake okhulupirika?
13 Mu ulosi umodzi mwa maulosi akuluakulu a m’Baibulo onena za kubwezeretsa, mneneri Ezekieli anaona masomphenya a kachisi wobwezeretsedwa ndi waulemerero. Madzi anali kuyenda kuchokera ku kachisiyo, ndipo anali kumka nachuluka mpaka unakhala “mtsinje” waukulu zedi. Mtsinjewo unali kubweretsa madalitso kulikonse kumene unadutsa. M’magombe ake munamera mitengo imene inali ndi zakudya komanso inali kuchiritsa anthu. Ndipo mtsinjewo unachititsa Nyanja Yakufa, yomwe inali yamchere zedi komanso yopanda zamoyo, kukhala ndi zamoyo ndi kutinso anthu ayambe kusodzamo. (Ezekieli 47:1-12) Koma kodi zonsezi zinatanthauzanji?
14 Masomphenyaŵa anatanthauza kuti Yehova adzabwezeretsa makonzedwe ake a kulambira koyera. Kachisi yemwe anaona Ezekieli anaimira zimenezi. Mofanana ndi mtsinje wa m’masomphenya uja, Mulungu anali kudzakonzera anthu ake zinthu zowapatsa moyo zochuluka nthaŵi zonse. Kuchokera pa kubwezeretsedwa kwa kulambira koyera m’chaka cha 1919, Yehova wapatsa anthu ake mphatso zopatsa moyo. Motani? Anthu mamiliyoni ambirimbiri alandira choonadi chofunika kwambiri mothandizidwa ndi mabaibulo, mabuku ofotokoza za m’Baibulo, misonkhano ing’onoing’ono ndiponso ikuluikulu. Kupyolera m’njira zimenezi, Yehova waphunzitsa anthu ake za mphatso yofunika kwambiri pa zonse imene wapatsa anthu kuti akhale ndi moyo—nsembe ya dipo ya Kristu. Anthu onse amene amakondadi Mulungu ndi kumuopa amatha kukhala ndi mbiri yabwino kwa Yehova ndiponso amatha kukhala ndi chiyembekezo cha moyo wosatha chifukwa cha mphatsoyi. * Motero, m’masiku onse otsiriza ano, pamene dzikoli likuvutika ndi njala yauzimu, anthu a Yehova akhala akusangalala ndi phwando lauzimu.—Yesaya 65:13.
15. Kodi mu Ulamuliro wa Zaka 1,000 wa Kristu ubwino wa Yehova udzayenda kufika kwa anthu okhulupirika m’lingaliro lotani?
15 Koma mtsinje umene Ezekieli anaona m’masomphenya sudzasiya kuyenda pakutha kwa dongosolo lino lakale la zinthu. Udzayenda kwambiri mu Ulamuliro wa Zaka 1,000 wa Kristu. Panthaŵiyo, kudzera mwa Ufumu Waumesiya, Yehova adzagwiritsa ntchito mtengo wonse wa nsembe ya Yesu, ndipo pang’onopang’ono adzachititsa anthu kukhala angwiro. Zikadzatero tidzasangalalatu kwambiri ndi ubwino wa Yehova!
Mbali Zinanso za Ubwino wa Yehova
16. Kodi Baibulo limaonetsa motani kuti mu ubwino wa Yehova mulinso makhalidwe ena, nanga ena mwa ameneŵa ndi ati?
16 Ubwino wa Yehova umaphatikizapo zambiri kuposa pa kungokhala wowoloŵa manja. Mulungu anauza Mose kuti: “Ndidzapititsa ukoma [“ubwino,” NW] wanga wonse pamaso pako, ndipo ndidzatchula dzina la Yehova pamaso pako.” Kenako nkhaniyi imati: “Yehova anapita pamaso pake, nafuula, Yehova, Yehova, Mulungu wachifundo ndi wachisomo, wolekereza, ndi wa ukoma mtima wochuluka, ndi wachoonadi.” (Eksodo 33:19; 34:6) Choncho ndiye kuti mu ubwino wa Yehova muli makhalidwe enanso angapo apamwamba. Tiyeni tionepo aŵiri okha mwa ameneŵa.
17. Kodi chisomo n’chiyani, nanga Yehova wachisonyeza motani kwa anthu wamba opanda ungwiro?
17 “Wachisomo.” Khalidweli limatiuza zambiri za mmene Yehova amachitira zinthu ndi zolengedwa zake. M’malo mokhala waukali, wosakondweretsedwa ndi ena, kapena wopondereza, monga mmene zimakhalira nthaŵi zambiri ndi anthu audindo, Yehova ndi wodekha ndiponso wokoma mtima. Mwachitsanzo, Yehova anauza Abramu kuti: “Chonde, tukula maso ako, nuyang’ane kuchokera pamene ulilipo, kumpoto ndi kum’mwera ndi kum’maŵa ndi kumadzulo.” (Genesis 13:14, NW) M’mabaibulo ambiri palembali palibe mawu akuti “chonde.” Koma akatswiri a Baibulo amati m’Chihebri choyambiriracho mawu a mu lembali anali ndi liwu limene limasintha chiganizochi kuti chimveke monga kupempha mwaulemu m’malo momveka monga kulamula. Palinso malemba ena omveka mofanana ndi limeneli. (Genesis 31:12; Ezekieli 8:5) Tangoganizirani, Wolamulira wa chilengedwe chonse akulankhula mwaulemu kwa anthu wamba! M’dziko limene anthu ambiri amachita zinthu mwaukali, mwankhanza, ndiponso mwachipongwe, n’zolimbikitsatu kwambiri kumasinkhasinkha kuti Mulungu wathu, Yehova, ndi wachisomo.
18. Kodi Yehova ndi “wachoonadi” m’lingaliro lotani, nanga n’chifukwa chiyani mawu amenewo ali okhazika mtima pansi?
18 “Wachoonadi.” Masiku ano anthu ambiri ali ndi chizoloŵezi cha kusaona mtima. Koma Baibulo limatikumbutsa kuti: “Mulungu sindiye munthu, kuti aname.” (Numeri 23:19) Ndipo Tito 1:2 amati ‘Mulungu sanganame.’ Iye ndi wabwino kwambiri moti sangachite zimenezo. Motero malonjezo a Yehova ndi odalirika kwambiri; ndipo mawu ake ndi otsimikizika nthaŵi zonse kuti adzakwaniritsidwa. Yehova akutchedwatu kuti “Mulungu wa choonadi.” (Salmo 31:5) Sikuti amangopeŵa kunena zabodza, komanso amapereka choonadi chochuluka. Sabisa zinthu, kapenanso kuzichita mwachinsinsi. Koma ndi nzeru zosaneneka zimene ali nazo, amaunikira mosaumira atumiki ake okhulupirika. * Ndiponso amawaphunzitsa momwe ayenera kukhalira mogwirizana ndi choonadi chimene amawapatsa kotero kuti ‘aziyendabe m’choonadi.’ (3 Yohane 3) Kodi ubwino wa Yehova uyenera kutikhudza motani aliyense payekha?
‘Sangalalani ndi Ubwino wa Yehova’
19, 20. (a) Kodi Satana anachepetsa motani chidaliro cha Hava m’zinthu zabwino zimene Yehova amachita, ndipo n’chiyani chinatsatirapo? (b) Kodi ubwino wa Yehova uyenera kutikhudza motani, ndipo n’chifukwa chiyani?
19 Pamene Satana anayesa Hava m’munda wa Edene, mochenjera kwambiri anayamba ndi kuchepetsa chidaliro cha mkaziyo chakuti Yehova amachita zabwino. Yehova anali atauza Adamu kuti: “Mitengo yonse ya m’munda udyeko.” Mwa mitengo yonse zikwizikwi imene inali m’mundawo, Yehova analetsa mtengo umodzi wokha. Komatu, taonani mmene Satana anafunsira Hava funso lake loyamba: “Eya! kodi anatitu Mulungu, Usadye mitengo yonse ya m’mundamu?” (Genesis 2:9, 16; 3:1) Satana anapotoza mawu a Yehova pofuna kuchititsa Hava kuganiza kuti Yehova sanali kumupatsa chinthu chinachake chabwino. Mwachisoni, zochita zakezo zinagwiradi ntchito. Hava, mofanana ndi amuna ndi akazi ambiri pambuyo pake, anayamba kukayikira za ubwino wa Mulungu, yemwe anali atamupatsa chilichonse chimene anali nacho.
20 Tikudziŵa kuti kukayikira koteroko kunabweretsa chisoni chosaneneka ndiponso mavuto adzaoneni. Motero tiyeni tilabadire mawu aŵa opezeka pa Yeremiya 31:12, NW: “Iwo . . . adzasangalala ndi ubwino wa Yehova.” Zinthu zabwino zimene Yehova amatichitira zikuyeneradi kutichititsa kukhala achimwemwe zedi. Sitiyenera kukayikira zolinga za Mulungu wathu yemwe ndi wodzala ubwino. Tingamudalire ndi mtima wonse chifukwa anthu amene amamukonda amawafunira zabwino zokhazokha.
21, 22. (a) Kodi ndi njira zina ziti zimene mungakonde kutsatira polabadira ubwino wa Yehova? (b) Kodi m’mutu wotsatira tikambirana khalidwe liti, nanga limasiyana motani ndi ubwino?
21 Ndiponso, timasangalala pamene tikhala ndi mpata wolankhula ndi ena za ubwino wa Mulungu. Salmo 145:7 limanena za anthu a Yehova kuti: “Adzabukitsa chikumbukiro cha ubwino wanu waukulu.” Tsiku lililonse limene tili ndi moyo, timapindula ndi ubwino wa Yehova m’njira inayake. Bwanji osakonza zoti tsiku lililonse muzithokoza Yehova pa zinthu zabwino zimene wakuchitirani, pozitchula mwachindunji? Kulingalira khalidwe limeneli, kuthokoza Yehova chifukwa cha khalidweli, ndiponso kuuza ena za khalidwe limeneli, zidzatithandiza kutsanzira Mulungu wathu wabwinoyu. Ndipo pamene tifunafuna njira zochitira zabwino, monga amachitira Yehova, tidzamuyandikira kwambiri iyeyo. Mtumwi Yohane wokalambayo analemba kuti: “Wokondedwa, usatsanza chili choipa komatu chimene chili chokoma. Iye wakuchita chokoma achokera kwa Mulungu.”—3 Yohane 11.
22 Palinso makhalidwe ena amene amayendera limodzi ndi ubwino wa Yehova. Mwachitsanzo, Mulungu ndi “wa ukoma mtima wochuluka,” kapena kuti ali ndi chikondi chokhulupirika. (Eksodo 34:6) Khalidwe limeneli, mosiyana ndi ubwino, Yehova salisonyeza kwa aliyense, koma amalisonyeza makamaka kwa atumiki ake okhulupirika. M’mutu wotsatira, tiphunzira mmene amachitira zimenezi.
^ ndime 14 Dipo ndi chitsanzo chachikulu pa zonse cha ubwino wa Yehova. Pa zolengedwa zauzimu zonse mamiliyoni ambirimbiri zimene akanasankhapo, Yehova anasankha Mwana wake wokondedwa ndiponso wobadwa yekha kuti adzatifere.
^ ndime 18 Moyenerera Baibulo limagwirizanitsa choonadi ndi kuunika. Wamasalmo anaimba kuti: “Tumizirani kuunika kwanu ndi choonadi chanu.” (Salmo 43:3) Yehova amapereka kuunika kwauzimu kwakukulu kwa awo amene amafuna kuti iye awaphunzitse, kapena kuti awaunikire.—2 Akorinto 4:6; 1 Yohane 1:5.
Onaninso
Mulungu ‘Amadzaza Mitima Yathu’
Tsiku lililonse amatichitira zinthu zabwino ndipo amachita zimenezi ngakhale kwa anthu osayamika.


text:
Rikoooo wapereka mndandanda wa ndege LTU (Lufttransport-Unternehmen kuti "mpweya kayendedwe ogwira ntchito") imene 2009 anaphatikizidwa Air Berlin. paketi ili ndi buku lapadera pokumbukira zimene anali khamu kuchokera 1955 kuti 2009.
Kupeza ndi ntchentche 10 mbiri ndege amene analemba LTU zombo chifukwa 1955, ku Lockheed L-1011 TriStar pa Airbus A320 mwa BAe 146-200, izi ndege onse kukumbukira loto la ulemerero kale. Aliyense ndege yoperekedwa paketi ili okonzeka ndi pafupifupi cockpit zinchito khalidwe ndi 2d gulu. Enanso, mwambo zikumveka aliyense chitsanzo zochokera injini.
paketi ili wayesedwa ndi ovomerezedwa FSX-SP2 ndipo mofulumira & Prepar3D v1, n'kutheka kuti n'zogwirizana ndi Baibulo 2 wa Prepar3D ndi Mabaibulo ena FSX, kupanga mayeso anu. Chifukwa cha olemba zosiyanasiyana Freeware m'gulu phukusili ntchito yawo kwambiri.
List of ndege kunja ndi mkati photo:
Author Multiples olemba, repack ndi Ricardo_tv, kumatheka chifukwa Rikoooo


text:
MARCH 1, 2016
KYRGYZSTAN
Kodi Apolisi Amene Anachitira Nkhanza a Mboni a ku Osh Adzapatsidwa Chilango?
Loya wamkulu wa boma la Kyrgyzstan walamulanso kachitatu loya wa boma wamumzinda wa Osh kuti afufuze zimene apolisi 10 anachita kuti aone ngati ayenera kuwatsegulira mlandu. Mu August 2015, apolisiwo anasokoneza msonkhano wachipembedzo wa a Mboni za Yehova ndipo anamenya anthu ambiri amene anasonkhana pamalopo. Ngakhale kuti pali umboni wokwanira wakuti apolisiwo anachitadi zinthu zankhanza, loya wa boma wamumzinda wa Osh akukana kufufuza nkhaniyi.
Apolisi Anasokoneza Msonkhano wa a Mboni N’kuwachitira Nkhanza
Lamlungu m’mawa pa 9 August 2015, apolisi okwana 10 a ku Osh a m’Dipatimenti 10, anasokoneza msonkhano wachipembedzo umene a Mboni oposa 40 ankachita mwamtendere palesitilanti ina imene anachita lendi. Mmodzi wa apolisiwo anauza Nurlan Usupbaev, yemwe ankachititsa msonkhanowo, kuti auimitse mwamsanga chifukwa choti ndi wosemphana ndi malamulo a boma. Ndiyeno apolisiwo anayamba kuopseza kuti awombera aliyense yemwe anali pamsonkhanowo. Munthu wina dzina lake Tynchtyk Olzhobayev yemwe anali pamsonkhanowu ankafuna kujambula nkhanza zimene apolisiwo ankachita ndipo iwo anamutengera kuchipinda china n’kuyamba kumumenya koopsa.
Apolisiwo anagwira amuna 10 a Mboni n’kupita nawo kupolisi. Kumeneko anayamba kumenya mwankhanza a Mboni 6 ndipo atatu, kuphatikizapo a Usupbaev, anawakanyanga pakhosi. Amunawo anawatulutsa kupolisiko tsiku lomwelo ndipo amene anavulala kwambiri anapita kuchipatala kuti akalandire chithandizo.
Patadutsa masiku awiri, pa 11 August, Kozhobek Kozubayev komanso Nurbek Sherikbayev omwe ndi apolisi amene anatsogolera posokoneza komanso kumenya a Mboniwo, anagwira a Usupbaev ponena kuti ali ndi mlandu wochita zachipembedzo zosemphana ndi malamulo. A Usupbaev anauzidwa kuti mlandu wawo udzazengedwa pa 20 ndi pa 21 August kukhoti lamumzinda wa Osh.
Makhoti Anagamula Kuti A Mboni Ali ndi Ufulu Wolambira
Pa nthawi yozenga mlanduwu, woimira Dipatimenti 10 ananena kuti msonkhano wachipembedzo umene unachitika pa 9 August unali wosemphana ndi malamulo chifukwa choti chipembedzo cha Mboni za Yehova sichinalembedwe m’kaundula wa ku Osh. Ananenanso kuti a Mboniwo anaphwanya malamulo a boma la Kyrgyzstan onena kuti anthu sayenera kukopa ana kuti alowe m’chipembedzo chinachake. Ananena zimenezi chifukwa choti a Mboniwo anali limodzi ndi ana awo pamsonkhanowo.
Pa 21 August, woweruza wa khoti lamumzinda wa Osh anapeza kuti a Usupbaev alibe mlandu. Khotili linagamula kuti mlanduwu uthe chifukwa chakuti panalibe umboni woti a Usupbaev ankachita zachipembedzo zosemphana ndi malamulo kapenanso kukopa ana kulowa m’chipembedzo chawo.
Loya wa boma wamumzinda wa Osh sanagwirizane nazo zoti a Usupbaev alibe mlandu ndipo anachita apilo nkhaniyi kukhoti lalikulu lam’deralo. Koma khotili linakana apiloyo ndipo linagwirizana ndi chigamulo cha khoti linalo choti a Usupbaev alibe mlandu. Khoti lalikululi linanena kuti chipembedzo cha Mboni za Yehova ndi chovomerezeka ndipo chinalembedwa m’kaundula wam’dziko la Kyrgyzstan. Khotili linanenanso kuti khoti lalikulu lam’dzikoli linali litagamula kale kuti lamulo la Kyrgyzstan lonena kuti zipembedzo ziyenera kulembedwanso m’kaundula wa m’dera limene zili ndi losemphana ndi malamulo ena a boma. * Ngakhale zili choncho, loyayo wachitanso apilo nkhaniyi kukhoti lalikulu lam’dzikoli ndipo lidzamva mlanduwu pa 2 March 2016.
Loya wa Boma ku Osh Analamulidwa Kuti Afufuze Zimene Apolisi Anachita
Pa nthawi imene mlandu wa a Usupbaev unali mkati, iwo limodzi ndi anthu ena amene anamenyedwa kwambiri pa 9 August analemba chikalata chodandaula ku ofesi ya loya wa boma mumzinda wa Osh. Anthuwo anapempha kuti apolisi 10 amene anawachitira nkhanza aja aimbidwe mlandu. Koma loya wa boma wamumzinda wa Osh wakhala akukana katatu konse kutsegula mlanduwu ndipo ulendo uliwonse a Mboniwo ankachita apilo kwa loya wamkulu wa boma. Kawiri konse loya wamkuluyo ankasintha chigamulo cha loya wamumzinda wa Osh n’kumuuza kuti aiganizirenso bwino nkhaniyo. Koma a Mboni atachitanso apilo kachitatu, loya wamkuluyo sanagamule yekha nkhaniyo, m’malomwake anangoibweza kwa loya wamumzinda wa Osh uja kuti aiganizirenso. Zimene loya wamkuluyo anachita pa 21 January 2016 posiya nkhaniyi m’manja mwa loya wamumzinda wa Osh, zikuchititsa a Mboniwo kukayikira zoti apolisiwo adzalangidwa chifukwa cha nkhanza zimene anachita.
A Mboni za Yehova ku Kyrgyzstan akusangalala chifukwa choti chipembedzo chawo chinalembedwa m’kaundula wa m’dzikoli komanso kuti makhoti a ku Osh anagamula mlandu wawo mowakomera. Iwo akuyamikira kuti oweruza achilungamo akuthandiza kuti m’dzikoli mukhale ufulu wachipembedzo. Akuyamikira chifukwa choti oweruzawo akugamula motsatira malamulo komanso lonjezo la bomali loti azipatsa anthu ufulu wolambira ndiponso wokhulupirira zimene akufuna. Komabe a Mboni akudandaula kuti akuluakulu a boma sakuchitapo kanthu pa nkhani ya apolisi amene anachitira nkhanza a Mboni. Choncho a Mboni za Yehova akupempha loya wamkulu wa boma kuti achitepo kanthu popereka chilango kwa apolisiwo.
^ ndime 10 Dipatimenti 10 ndi nthambi ya Unduna Woona za M’dziko ku Kyrgyzstan.
Khoti lalikulu linapereka chigamulochi pa 4 September 2014. Onani nkhani ya m’Chingelezi yakuti, “Kyrgyzstan’s Highest Court Upholds Religious Freedom for Jehovah’s Witnesses.”


text:
10 August 2016 Last updated at: 5:50 AM
Traditional healer gets 20 years for raping 2 women who wanted luck charms
The Zomba magistrate court has sentenced a 47 year-old man to 20 years imprisonment with hard labour for raping two women who sought luck charms from his shrine.
According to Zomba police publicist Patricia Supuliyano, the convict, Mr Simoko, is known to be a traditional doctor in the district.
Supuliyano said late last month, the two ladies went to the convict’s house so that he could give them good luck charms.
The women were looking for the potions so that they should be lucky in every situation and the convict assured them that he could find the charms.
The rapist then told the ladies to be entering a small room one by one for the ritual.
Malawi24 understands that the convict gave the victims some potions and soon after taking the medicines, the women fell asleep and the wicked man found a chance to rape them.
After waking up, the ladies were told to get out of the room to throw away some razor blades which the rapist claimed to have used during the supposed ritual and that’s when the women realized that they had been raped.
The matter was later reported to Zomba police who arrested the convict and a medical report from Zomba hospital indicated that the two women had been raped.
Passing his sentence, magistrate Wyson Nkhata handed the rapist a 20 year jail term saying he had given him a lenient sentence because the man said he takes care of his wife who is epileptic.
Simoko hails from Kumbewa village in the area of Traditional Authority Chikowi in the old capital city of Zomba.
41 Comments On "Traditional healer gets 20 years for raping 2 women who wanted luck charms"
-
No! How can one man rape two women@ time& you believe that because the name of women has been mentioned, it is an agreement that was made& stop fooling us okay?
-
woba ndalama za gvt akuwaona koma wochinda mpakana 47 yrs ok tipanga apill kodi ntchito ya mbolo zilipo zingati 1kuchindira 2kukozera ndiye madala sanalakwise
-
azimaiwa afatse nkhan izingokhala yao bas? akumawaputa dala azibambowa as te resurts milandu ikumakhala ndi amunafe
-
Kumeneko sikugwilira ayi,koma anagwiliza xitheka bwanji m’dalayi kugwira azimayi awiri nthawi imodzi,poganana ndimodzi winayo anali akutani?kodi sakanatha kumukoka ku maliseche zoona azimayi awiri angagwilidwe ndi nkhalamba ya 47 years?zabodzatu mwina mankhwalawo sanayende thus why aulura azimayiwa.
-
Sizitha 20 ndi 2yrs imeneyo apeleka bell pompano ndiasing’anga ameneo agwiritsa ntchito ‘ msiyeni apite’ basi atuluka serius
-
Azmai ena amakhala anyele achnddwe bas sing’anga ameneo alibho heavy
-
analephera kuthawa akuti anamuza kuti akathawa amurodxa sadzanyengendwa moyo wake ontse
-
ng`anga ya susa aximai a2 waitha. ndava kuti anagorowesa mavuto mawa
-
Uku ndıye kutokotsera dala njokatu uku.Nzoona munthu wamayı kupıtıra dala kwamwamuna alı gone apa ndıye sanalakwıtse sıng’angayo mesa anamulondedza dala kunyumba kwake.Ndıye uhule ungapotse apa,nanga matendawa safalıkıra pompa,Komanso ndıye akuluwo anamva bwanjı mpaka akadzı awırı same tıme.Apolısı nanu pogamula mulandu muzıyang’ana kaye kutı amena apangıtsa kutı njovu ıtyhoke nyanga ndanı.Ndıye azımayıtso muwamange akuyıgwıre nawo bası yakundende anakayamba dala.
-
Dereck jassi, kwanuko azimai kulibe ? Kkkkkkkk plz falitsani uthengau basi….
-
kkkkk zilikoso izi???
-
Kkkkkkk koma nde zafikapotu
-
Nanenso ndayamba using’anga chonde Uthengau upite kwa azimai onse m’malawimuno kuyambira chitipa to Nsanje . ndikupezeka ma Machinga district Court,, 4n no.. +27734888515 . uthengaunso upite kwa azimai ogwililidwao ine ndi wa chilungamo sindingatero kkkkk kkkkk
-
Ee ! Bwanawe mphatso ine sindinganene kuti mphamvu zakuchipinda ndilinazo kapena ndilibe kkkkkkkk chifukwatu enafe musatione kukula mututu pachinthuzipa kkkkkkkk chibadwire ma physical exercises akuchipinda sitinawapangepo pano 28 zaka tsopano, akoma sizikutanthauza kuti atapezeka namwaliyo sizingatheke ayi , izikhonza kuchindika kobasinso iya ? Kkkkk kkkkk atokhala zimafuna Training Koma ng’angau ee serious mphatso wandigometsa 2 women mayimayimayi kkkkkkkk Shaa!
-
apa sindikuona chifukwa chomumangira uyu sing’anga since iye sanachite kuwayitana azimayiwa, and ngati amafuna makhwala amwayi bwanji sanapite kwa ma prophet kukagula mafuta odalisidwa
-
It is not rape its a medical process
-
sing’angayo sanalakwe,olakwa ndi azimayio,ndizosatheka kugwiririla mzimayi,mkazi wako ngati sakufuna zochinda,mulimonse mamuna angapange sizitheka ndiye singatheke bwanji mkazi oti siwako?? ng’angayo aituluse ikapitilize ku chinda azimayi opepera
-
Nanu a Aubrey palichifukwa chotukwanira pamenepa ? Nde muti mumutukwanapo ndani ? Kuyaluka kumeneko achimwene kkkkkkkk hahahaha Bwanji manyazeeee!!
-
pantumbo inu ngati sing’anga wachinda mesa anachita kukamuyamba dala kugwililako angagwilire awili osewa winayo amatani kuthaw
-
Matsiku ano azising’anga anatha asalawa ndi ongonamiza anthu komanso zitsiru zazimayi zotelezi zachuka mmalo mukhulupilira mulungu mapemphelo mukukadalila kwaasing’anga zinatha azingokugonani ndi kukudyelani ndalama choncho mukuwaputa matenda dala muzinamizilano achamuna anu kuti akupasani matenda
-
Nanenso Ndiyamba Using’anga Coz Azimai Akuphweka Kkkkkkk
-
Azichita bwino zazimayi zofuna kupweteka amuna
-
Nowerdys still bleaving to medical pracationers? they av rip what they sow
-
Mamuderers nawonso muzipanga choncho mtundu wa amalawi ukanasangalala
-
Zofuna azimai osakhutitsidwa ndi zomwe ali nazo!!!
-
ameneyo nde sing’anga azimayi opusawo kumango gwiririla komaso wagamula nkhaniyi ndi chitsiru. poor malawi
-
Mbuzi imadya pomwe ayimangilira kkkkk
-
2 malichi ! Moyo wawo Uli pa pamwamba ndipatendipate ,, za chisoni kupita kwa ng’anga anakangidibwisako Doweyo mupantimo kkkkk kkkkk msing’anga kumudya Dowe opanda opikisananaye Mayimayimayi! Kutafuna oyamba ndikumaza kuzatafuna winanso kkkkkkkk akulu amenewa ndendeyao akaiona bwino basi kkkkkkkk koma zinazi kambaanga mwala . Shaaa !!!!
-
Azimayi Nanunso osagwesa anthu m’mayesero nthawi zonse kwa sing’anga muzakhulupilira liti mulungu, devil is rulling in ur hearts.
-
kutengeka azimai!!
-
Tsopano nawonso Akhoti aonjeza Osava chifundo iyai , Mdalayo alindikale 47 zaka nde ati akakhale zaka 20 zonse pamodzi zaka 67 azabwerako alindimoyo ameneyo ? Akuluakulu kkkkkkkk mukuona bwanji pamenepa ndi MOYO wake wa CHINA wu ? NDE kuti chigololo nchokoma eeti ? Ine nde ndasalira basi kkkkkkkk nkhani imeneyu yandibalabasha kwambiri .
-
NO HI WILL SAVE TEN Years ALL LOWER THAN THAT
-
-
Adakali mmasiku akusadziwa amenewo,,,
-
Koma azimai inu muzichindidwa choncho nchifukwa chiyani mukuchita nchitidwe wachikale okhulupilira asing’anga ? Zoti Mulungu nde nkhokwe yazonse simudziwa ? Kkkkk kkkkk oro ndiliine ndichinda basi yolowalowa mukholayo hahahaha Koma ng’anga ameneyo alindimphamvu zakuchipinda Sure! Kkkkkkkk Kuchinda azimai 2 same time ? Mayimayimayimayi ! Waona bwinotu ameneyo kkkk kkkkkkkk Koma anavala kondomu ? Kapena anangoizala kkkkkkkk HIV positive More Fire !!!!!
-
kkkk koma Evance zikundivuta kut ndikumvese kkkk ndekut iweyo ulibe mphamvu zakuchipinda kkkk Malawi watha umphawi nawo wanyanya dziko lakwathu ndekulikuchindidwadi osat pang’ono
-
Azimayi ambiri akuchindidwa makamakanso kwa ?mulungu ukunenako. Maprophet akuwachinda koopysa. Vuto ndi loti azimayi ndiokhweka kuwanyengelera.
-
achindidwe basi ndizitsiru zimenezi
-
-
Azimayi anyanya kusaka zosasaka,,
-
Ladies again stll trusting tradional healers
-
mmmmm amukhululukire kut enawa atengelepo phuziro
-
Izi Ndi Zofuna Wa Mwayi Ndi Mwayi Ameneyo Mtulutseni Sadalakwe
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Kazitape iliyonse am'manja ndi iSpyoo Mobile kazitape?
Lowani – Free Ndipo lophweka ! Lowani muakaunti – mlandu 48 Maola
-
Kuonera Number
Mmodzi wa zosasangalatsa choonadi kwambiri anthu apabanja ndi blissfully wosadziwa ndi n'zosadabwitsa mkulu zosayembekezereka kusakhulupirika & extramarital zochitika.
Werengani zambiri
-
Tetezani Ana
Mmodzi wa zosasangalatsa choonadi kwambiri anthu apabanja ndi blissfully wosadziwa ndi n'zosadabwitsa mkulu zosayembekezereka kusakhulupirika & extramarital zochitika.
Werengani zambiri
-
wantchito Mobile
Ngati ndinu wamkulu kapena malonda mwini ndinu mwina akudziwa kale kuti mumakhala mabizinesi’ foni ndi weniweni mutu.
Werengani zambiri
Kuchotsera 35% Khirisimasi pa iSpyoo!
Khirisimasi akubwera posachedwapa. Kodi inu mwakonzetsera wanu Khirisimasi?
Mu nthawiyi, tikufuna kunena kuti zikomo onse wokondedwa kasitomala. Kubweretsa zanu zabwino zofuna za chimwemwe izi Khirisimasi ndi pa chaka chikudzachi. Tikufuna tidzapitiriza kulandira chidwi chanu, chithandizo ndi chikhulupiliro. Tiyeni tikhale izi Khirisimasi ndi ndi iSpyoo. Kuchotsera 35% pakuti zonse ndi mphatso Chritsmas inu. Coupon Code: ISPYOOXMAS
iSpyoo LLC
Dinani kuti awombole KAPENA Lowani Free
*** Iwo Amathandiza Malo App monga Viber, Viber, Yahoo, BBM, KIK, Line, Facebook…
iSpyoo Mobile kazitape App Anapereka A Lonse nkhokwe ya Wamphamvu Kuwunika Mbali
-
Easy Kugwiritsa Ntchito
-
iSpyoo Best Mobile akazitape mapulogalamu
-
DZIWANI NKHANI MNDANDANDA
-
NKHANI LIPOTI MNDANDANDA
-
N'CHIFUKWA CHIYANI MUYENERA NTCHITO
iSpyoo Mobile kazitape Pa Numeri
Mungasangalale zonse zazikulu izi mbali limodzi lalikulu phukusi.
iSpyoo ntchito pa Intaneti Onse Padziko World:
[logo-slider][/logo-slider]
-
Komanso timadzipereka A Free 48 Maola !!!!
Zovuta kuzizindikira | Pa 25+ Mawonekedwe | Real Time kutsatira
- GULANI POMPANO


text:
MUTU 35
Ulaliki Wotchuka wa Paphiri
MATEYU 5:1-48; 6:1-34; 7:1-29 LUKA 6:17-49
ULALIKI UMENE UNACHITIKA PAPHIRI
Yesu ayenera kuti anali atatopa kwambiri chifukwa anali atapemphera usiku wonse. Kenako anasankha ophunzira 12 kuti akhale atumwi ake. Pofika chakumasana anali akadali ndi mphamvu komanso anali wofunitsitsa kuti athandize anthu. Choncho anayamba kuwaphunzitsa atakhala m’mbali mwa phiri ku Galileya chakufupi ndi ku Kaperenao kumene ankakhala nthawi zambiri.
Anthu ambiri ochokera m’madera akutali anabwera kumene kunali Yesu. Ena anali ochokera chakumwera ku Yerusalemu komanso m’madera ena a ku Yudeya. Enanso anali ochokera kumpoto chakumadzulo m’mizinda ya Turo ndi Sidoni yomwe inali m’mbali mwa nyanja. N’chifukwa chiyani anthuwa anabwera kwa Yesu? Anthuwa “anabwera kudzamumvetsera ndi kudzachiritsidwa matenda awo.” Ndipo n’zomwe zinachitikadi chifukwa Yesu ‘anawachiritsa onsewo.’ Ndiye tangoganizani, anthu ‘onse’ odwala anachiritsidwa. Yesu analalikiranso anthu amene “anali kusautsidwa ndi mizimu yonyansa,” omwe ankaponderezedwa ndi angelo oipa a Satana.—Luka 6:17-19.
Kenako Yesu anapeza malo ena abwino m’mbali mwa phirilo ndipo anthu ambiri anabwera n’kukhala momuzungulira. Pa nthawiyi atumwi ake 12 aja ayenera kuti anakhala naye pafupi. Anthu onsewo anali ndi chidwi kuti aphunzitsidwe ndi Yesu, yemwe analinso ndi mphamvu yochita zozizwitsa. Mfundo zimene anaphunzitsa pa nthawi imeneyo zinali zothandiza kwambiri kwa anthuwo ndipo zathandizanso anthu ena ambiri. Ifenso tingapindule kwambiri chifukwa anaphunzitsa mfundo zozama zauzimu m’njira yomveka bwino komanso yosavuta kumva. Yesu ankaphunzitsa pogwiritsa ntchito mafanizo komanso zinthu zimene anthuwo ankazidziwa bwino. Zimenezi zinathandiza kuti anthu amene ankafuna kuchita zinthu zosangalatsa Mulungu amvetse bwino mfundo zake. Kodi ndi mfundo zina ziti zimene zinachititsa kuti ulaliki wa Yesu wa paphiri ukhale wapadera kwambiri?
KODI NDI ANTHU OTANI AMENE AMAKHALA OSANGALALA?
Aliyense amafuna kukhala wosangalala. Yesu ankadziwa zimenezi, n’chifukwa chake anayamba ndi kufotokoza zimene anthu osangalala kapena kuti odala amachita. Anthu ambiri ayenera kuti anachita chidwi ndi nkhani imeneyi koma anadabwa ndi zinthu zina zimene Yesu ananena.
Iye anati: “Odala ndi anthu amene amazindikira zosowa zawo zauzimu, chifukwa ufumu wakumwamba ndi wawo. Odala ndi anthu amene akumva chisoni, chifukwa adzasangalatsidwa. . . . Odala ndi anthu amene akumva njala ndi ludzu la chilungamo, chifukwa adzakhuta. . . . Odala ndi anthu amene akuzunzidwa chifukwa cha chilungamo, pakuti ufumu wakumwamba ndi wawo. Ndinu odala pamene anthu akukunyozani ndi kukuzunzani, . . chifukwa cha ine. Kondwerani, dumphani ndi chimwemwe.”—Mateyu. 5:3-12.
Kodi Yesu ankatanthauza chiyani pamene ananena kuti “odala”? Iye sankanena za anthu omwe amadumphadumpha kapena kusangalala chifukwa chakuti pachitika zinazake zosangalatsa. Munthu wodala amasangalala kuchokera mumtima. Munthuyo amakhutira ndi zimene ali nazo komanso amaona kuti ali ndi zonse zomwe munthu amafunikira pa moyo wake.
Yesu ananena kuti anthu amene amazindikira zosowa zawo zauzimu, amene amadzimvera chisoni chifukwa chakuti ndi ochimwa komanso amene amafuna kumudziwadi Mulungu ndi kumutumikira, amenewo ndi amene amakhaladi osangalala kapena kuti odala. Akamazunzidwa kapena anthu ena akamadana nawo chifukwa chochita zimene Mulungu amafuna, amakhalabe osangalala chifukwa amadziwa kuti akuchita zinthu zosangalatsa Mulungu komanso kuti adzawadalitsa powapatsa moyo wosatha.
Anthu ambiri amaganiza kuti munthu amakhala wosangalala ngati ali wotchuka komanso ngati ali ndi chuma. Koma Yesu ananena zosiyana ndi zimenezi. Pofuna kuthandiza anthuwo kuti amvetse mfundo yake, iye ananena kuti: “Koma tsoka inu anthu achuma, chifukwa mwalandiriratu zonse zokusangalatsani. Tsoka inu amene mukukhuta tsopano, chifukwa mudzamva njala. Tsoka inu amene mukuseka tsopano, chifukwa mudzamva chisoni ndi kulira. Muli ndi tsoka, anthu onse akamanena zabwino za inu, pakuti zoterezi n’zimene makolo awo akale anachitira aneneri onyenga.”—Luka 6:24-26.
Kodi kukhala ndi chuma, kuseka komanso kusangalala chifukwa chakuti anthu ena akunena zabwino za munthu kungamubweretsere bwanji tsoka? Kungamubweretsere tsoka chifukwa chakuti munthu akakhala ndi zinthu zimenezi n’kumaziona kuti ndi zofunika kwambiri amasiya kutumikira Yehova zomwe zimamuchititsa kuti asamakhalenso wosangalala. Yesu sankatanthauza kuti ngati munthu ali ndi njala kapena ngati ali wosauka ndiye kuti angakhale wosangalala. Komabe, nthawi zambiri anthu amene amakumana ndi mavuto ngati amenewa ndi amene amatsatira zimene Yesu anaphunzitsa. Kutsatira mfundo zimenezi n’kumene kumawathandiza kuti azikhaladi osangalala.
Kenako poganizira za ophunzira ake, Yesu ananena kuti: “Inu ndinu mchere wa dziko lapansi.” (Mateyu 5:13) N’chifukwa chiyani Yesu anayerekezera ophunzira ake ndi mchere? Mchere umathandiza kuti zinthu zisawonongeke kapena kuti zisawole. Komanso m’kachisi wa Mulungu, pambali pa guwa la nsembe pankakhala mchere wambiri womwe ankauthira pa nyama zoperekedwa nsembe. Zimenezi zinkasonyezanso kuti nsembeyo ndi yoyera komanso yosawonongeka. (Levitiko 2:13; Ezekieli 43:23, 24) Choncho, ophunzira a Yesu anali ngati “mchere wa dziko” chifukwa zochita zawo zinkathandiza anthu kuti apitirizebe kukhala pa ubwenzi ndi Yehova komanso kuti azikhala ndi makhalidwe abwino. Ndipo uthenga umene ophunzirawo ankalalikira unkathandiza komanso kuteteza moyo wa anthu amene ankamvetsera.
Yesu anauzanso ophunzira ake kuti: “Inu ndinu kuwala kwa dziko.” Munthu akayatsa nyale saivundikira ndi dengu koma amaiika pa choikapo nyale kuti iziwala. N’chifukwa chake Yesu ananena kuti: “Onetsani kuwala kwanu pamaso pa anthu, kuti aone ntchito zanu zabwino ndi kuti alemekeze Atate wanu wakumwamba.”—Mateyu 5:14-16.
MFUNDO ZIMENE OTSATIRA AKE ONSE AYENERA KUTSATIRA
Atsogoleri achipembedzo achiyuda ankadana ndi Yesu chifukwa chomuganizira kuti ankaphwanya Chilamulo cha Mulungu moti anayamba kukonza zoti amuphe. Choncho Yesu anawauza mosabisa kuti: “Musaganize kuti ndinabwera kudzawononga Chilamulo kapena Zolemba za aneneri. Sindinabwere kudzaziwononga koma kudzazikwaniritsa.”—Mateyu 5:17.
Yesu ankalemekeza kwambiri Chilamulo cha Mulungu ndipo ankalimbikitsanso anthu ena kuti azichita chimodzimodzi. Ndipotu ananena kuti: “Aliyense wophwanya lililonse la malamulo aang’ono awa ndi kuphunzitsa anthu kuphwanya malamulowo, adzakhala ‘wosayenera kulowa’ mu ufumu wakumwamba.” Ponena mawu amenewa ankatanthauza kuti munthu wochita zimenezi sadzalowa mu Ufumu wa Mulungu. Anapitirizanso kuti: “Koma aliyense wotsatira ndi kuphunzitsa malamulowa, ameneyo adzakhala ‘woyenera kulowa’ mu ufumu wakumwamba.”—Mateyu 5:19.
Yesu anawachenjezanso kuti ayenera kupewa makhalidwe amene akanawachititsa kuphwanya Chilamulo cha Mulungu. Popeza Yesu ankadziwa kuti Chilamulo chinkanena kuti “Usaphe munthu,” iye ananena kuti: “Aliyense wopitiriza kupsera mtima m’bale wake wapalamula mlandu wa kukhoti.” (Mateyu 5:21, 22) Kupitiriza kupsera mtima mnzathu ndi koopsa ndipo kukhoza kutichititsa kuti timuphe. Choncho Yesu anafotokoza zimene munthu ayenera kuchita kuti akhale pa mtendere ndi mnzake. Iye anati: “Choncho ngati wabweretsa mphatso yako paguwa lansembe, ndipo uli pomwepo wakumbukira kuti m’bale wako ali nawe chifukwa, siya mphatso yako patsogolo pa guwa lansembe pomwepo. Pita ukayanjane ndi m’bale wako choyamba, ndipo ukabwerako, pereka mphatso yako.”—Mateyu 5:23, 24.
Lamulo lina lomwe linali mu Chilamulo linali loletsa chigololo. Yesu ananena kuti: “Inu munamva kuti anati, ‘Usachite chigololo.’ Koma ine ndikukuuzani kuti aliyense woyang’anitsitsa mkazi mpaka kumulakalaka, wachita naye kale chigololo mumtima mwake.” (Mateyu 5:27, 28) Yesu sankanena za maganizo oipa amene nthawi zina munthu akhoza kukhala nawo, koma ankanena za kuopsa ‘koyang’anitsitsa.’ Ngati munthu akuyang’anitsitsa mkazi kapena mwamuna amayamba kulakalaka atagona naye ndiyeno akapeza mpata akhoza kuchita chigololo. Ndiye kodi munthu angatani kuti asafike pochita khalidwe loipali? Munthu afunika kukhala wosamala kwambiri komanso kukhala ndi mfundo zoti azizitsatira pa moyo wake. Yesu ananena kuti: “Tsopano ngati diso lako lakumanja limakuchimwitsa, ulikolowole ndi kulitaya. . . . Ngati dzanja lako lamanja limakuchimwitsa, ulidule ndi kulitaya.”—Mateyu 5:29, 30.
Anthu ena amalolera kuti dzanja kapena mwendo wawo womwe uli ndi matenda udulidwe kuti apulumutse moyo wawo. Choncho, m’pomveka kuti Yesu ananena kuti munthu afunika ‘kutaya’ chilichonse, kuti apewe kuganizira zinthu zoipa komanso kuti apewe zotsatirapo zake. Munthu afunika kutaya chilichonse ngakhale zinthu zooneka kuti ndi zofunika kwambiri ngati dzanja kapena diso. Yesu anati: “Pakuti n’kwabwino kuti ukhale wopanda chiwalo chimodzi kusiyana n’kuti thupi lako lonse lidzaponyedwe m’Gehena *,” zomwe zikutanthauza kuti munthuyo adzawonongedwa ndipo sadzakhalanso ndi moyo.
Yesu anaperekanso malangizo omwe tingatsatire ngati munthu wina wachita zinthu zomwe zatikhumudwitsa. Iye ananena kuti: “Usalimbane ndi munthu woipa, koma wina akakumenya mbama patsaya lakumanja, umutembenuzirenso linalo.” (Mateyu 5:39) Zimenezi sizikutanthauza kuti munthu sangadziteteze kapena kuteteza banja lake ngati atakumana ndi achifwamba. Yesu ananena za kumenyedwa mbama yomwe cholinga chake sichikhala kuvulaza kapena kupha munthuyo, koma chimakhala kumuchititsa manyazi. Choncho mfundo ya Yesu inali yakuti, ngati munthu atafuna kuyambitsa ndewu kapena mkangano, pomenya mnzakeyo mbama kapena polankhula mawu achipongwe, woputidwayo sayenera kubwezera.
Mfundo imeneyi ndi yogwirizana ndi lamulo lonena za kukondana lomwe linali mu Chilamulo cha Mulungu. Choncho Yesu anauza anthu omwe ankamumvetsera kuti: “Pitirizani kukonda adani anu ndi kupempherera amene akukuzunzani.” Yesu ananenanso chifukwa chomveka chochitira zimenezi. Iye anati: “Kuti musonyeze kuti ndinudi ana a Atate wanu wakumwamba. Chifukwa iye amawalitsira dzuwa lake pa anthu oipa ndi abwino.”—Mateyu 5:44, 45.
Pofuna kuwathandiza anthuwo kumvetsa mfundo yaikulu ya nkhaniyi, Yesu anati: “Khalani angwiro, monga mmene Atate wanu wakumwamba alili wangwiro.” (Mateyu 5:48) Yesu sankatanthauza kuti anthu angakhaledi angwiro. Komabe ngati timatsanzira Mulungu tikhoza kusonyeza chikondi ngakhale kwa adani athu. M’mawu ena tinganene kuti: “Pitirizani kukhala achifundo, potengera Atate wanu amenenso ali wachifundo.”—Luka 6:36.
NKHANI YA PEMPHERO KOMANSO KUKHULUPIRIRA MULUNGU
Yesu anapitiriza kuphunzitsa anthuwo powalimbikitsa kuti: “Samalani kuti musamachite chilungamo chanu pamaso pa anthu ndi cholinga chakuti akuoneni.” Ponena zimenezi Yesu ankachenjeza anthu amene ankachita zinthu zachinyengo n’kumadzionetsera ngati akutumikira Mulungu. Iye ananenanso kuti: “Pamene ukupereka mphatso zachifundo, usalize lipenga muja amachitira onyenga.” (Mateyu 6:1, 2) Choncho ndi bwino kupereka mphatso zachifundo mosaonetsera kwa anthu ena.
Kenako Yesu ananena kuti: “Pamene mukupemphera, musamachite ngati anthu onyenga. Pakuti iwo amakonda kuimirira m’masunagoge ndi m’mphambano za misewu ikuluikulu kuti anthu aziwaona.” Ananenanso kuti: “Koma iwe popemphera, lowa m’chipinda chako pawekha ndi kutseka chitseko, ndipo pemphera kwa Atate wako amene ali kosaoneka.” (Mateyu 6:5, 6) Sikuti Yesu ankaletsa zopemphera pagulu chifukwa iyenso anaperekapo mapemphero oterowo. Koma ankaletsa zoti anthu azipemphera pagulu n’cholinga chofuna kugometsa anthu komanso kuti aziwapatsa ulemu.
Anauzanso anthuwo kuti: ‘Popemphera, musamanene zinthu mobwerezabwereza ngati mmene amachitira anthu a mitundu ina.’ (Mateyu 6:7) Yesu sankatanthauza kuti kupempherera nkhani yomweyomweyo n’kulakwa. Koma zomwe ananenazi zikusonyeza kuti sankagwirizana ndi zoti munthu azipereka “mobwerezabwereza” mapemphero ochita kuloweza. Kenako anapereka pemphero lachitsanzo lokhala ndi mfundo 7. Mfundo zitatu zoyambirira zimanena za cholinga cha Mulungu komanso kuti iye ndiye woyenera kulamulira. Mfundo zake ndi zakuti: Dzina la Mulungu liyeretsedwe, Ufumu wa Mulungu ubwere komanso chifuniro chake chichitike. Choncho tiziyamba kaye tatchula mfundo zimenezi kenako n’kutchula zinthu ngati izi: kuti atipatse chakudya cha tsiku ndi tsiku, kuti atikhululukire machimo athu, kuti tisalowe m’mayesero komanso kuti atipulumutse kwa woipayo.
Kodi tiziona bwanji chuma komanso katundu amene tili naye? Yesu analimbikitsa anthu aja kuti: “Lekani kudziunjikira chuma padziko lapansi, pamene njenjete ndi dzimbiri zimawononga, ndiponso pamene mbala zimathyola ndi kuba.” Zimenezi n’zomveka chifukwa katundu komanso chuma chikhoza kutha nthawi iliyonse. Ndipotu kukhala ndi chuma komanso katundu wambiri sikuchititsa kuti Mulungu azitiona kuti ndife ofunika kwambiri. N’chifukwa chake Yesu ananena kuti: “Unjikani chuma chanu kumwamba.” Tingachite zimenezi ngati timafunafuna Ufumu choyamba. Palibe amene angatilande mwayi wodzapeza moyo wosatha kapena kutilanda ubwenzi wathu ndi Mulungu. Choncho Yesu ananena zoona pamene ananena kuti: “Kumene kuli chuma chako, mtima wako umakhalanso komweko.”—Mateyu 6:19-21.
Pofuna kuwathandiza kumvetsa mfundoyi, Yesu anafotokoza fanizo lakuti: “Nyale ya thupi ndi diso. Chotero ngati diso lako lili lolunjika pa chinthu chimodzi, thupi lako lonse lidzakhala lowala. Koma ngati diso lako lili loipa, thupi lako lonse lidzachita mdima.” (Mateyu 6:22, 23) Ngati diso lathu lophiphiritsa limaona bwinobwino, limakhala ngati nyale imene ikuunikira thupi lonse. Koma kuti zimenezi zitheke, diso lathu liyenera kuyang’ana pa chinthu chimodzi, apo ayi tikhoza kumasankha zinthu zolakwika pa moyo wathu. Tikamangoganizira kwambiri za chuma komanso katundu wathu m’malo moganizira zotumikira Mulungu, tikhoza kuyamba kuchita zachinyengo zomwe zingatanthauze kuti ‘thupi lathu lonse lachita mdima.’
Kenako Yesu ananena mfundo yosatsutsika yakuti: “Kapolo sangatumikire ambuye awiri, pakuti adzadana ndi mmodzi ndi kukonda winayo, kapena adzakhulupirika kwa mmodzi ndi kunyoza winayo. Simungathe kutumikira Mulungu ndi Chuma nthawi imodzi.”—Mateyu 6:24.
Anthu ena amene ankamvetsera ulaliki wa Yesu ayenera kuti ankadera nkhawa mmene angapezere zinthu zofunikira pa moyo wawo. Choncho Yesu anawakhazika mtima pansi powauza kuti sayenera kudera nkhawa zinthu zimenezi ngati amafunafuna Ufumu choyamba. Anawauza kuti: “Onetsetsani mbalame zam’mlengalenga, pajatu sizifesa mbewu kapena kukolola, kapenanso kusunga chakudya m’nkhokwe. Koma Atate wanu wakumwamba amazidyetsa.”—Mateyu 6:26.
Ponena za maluwa akutchire amene anali paphiri limene anthu aja anakhala, Yesu ananena kuti: “Ngakhale Solomo mu ulemerero wake wonse sanavalepo zokongola ngati lililonse la maluwa amenewa.” Kodi tikuphunzirapo chiyani pamenepa? Tikuphunzira kuti: ‘Ngati Mulungu amaveka chotero zomera zakutchire, zimene zimangokhalapo lero lokha, mawa n’kuzisonkheza pamoto, kodi iye sangativeke kuposa pamenepo?’ (Mateyu 6:29, 30) N’chifukwa chake Yesu ananena kuti: “Musamade nkhawa n’kumanena kuti, ‘Tidya chiyani?’ kapena, ‘Timwa chiyani?’ kapena, ‘Tivala chiyani?’ . . . Koma Atate wanu wakumwamba akudziwa kuti inuyo mumafunikira zinthu zonsezi. Chotero pitirizani kufunafuna ufumu choyamba ndi chilungamo chake, ndipo zina zonsezi zidzawonjezedwa kwa inu.”—Mateyu 6:31-33.
KODI MUNTHU ANGATANI KUTI APEZE MOYO?
Atumwi komanso anthu ena amtima wabwino ankafuna kusangalatsa Mulungu koma zimenezi sizinali zophweka chifukwa cha mmene zinthu zinalili. Mwachitsanzo, Afarisi ambiri ankakonda kupezera ena zifukwa komanso ankapupuluma kuweruza anthu ena. Choncho Yesu anachenjeza anthu amene ankamvetsera ulaliki wake kuti: “Lekani kuweruza ena kuti inunso musaweruzidwe, pakuti chiweruzo chimene mukuweruza nacho ena inunso mudzaweruzidwa nacho.”—Mateyu 7:1, 2.
Yesu anasonyeza kuti kutsatira zimene Afarisiwo ankachita kunali koopsa kwambiri. Pofuna kuthandiza anthuwo kumvetsa mfundo imeneyi ananena fanizo lakuti: “Wakhungu sangatsogolere wakhungu mnzake, angatero ngati? Ngati atatero onse awiri angagwere m’dzenje, si choncho kodi?” Ndiye kodi pamenepa Yesu ankawaphunzitsa kuti aziwaona bwanji anzawo? Sankafunika kumangoona zochita za anzawo n’cholinga choti awapezere zifukwa poti kuchita zimenezi unali mlandu waukulu. Ndiyeno Yesu anawafunsa kuti: “Ungauze bwanji m’bale wako kuti, ‘M’bale, taima ndikuchotse kachitsotso kamene kali m’diso lakoka,’ koma iwe osaona mtanda wa denga la nyumba umene uli m’diso lako? Wonyenga iwe! Yamba wachotsa mtanda wa denga la nyumba uli m’diso lakowo, ndipo ukatero udzatha kuona bwinobwino mmene ungachotsere kachitsotso kamene kali m’diso la m’bale wako.”—Luka 6:39-42.
Zimenezi si zinkatanthauza kuti ophunzira a Yesu analibiretu ufulu woweruza chifukwa pa nthawi ina Yesu anawauza kuti: “Musamapatse agalu zinthu zopatulika, kapena kuponyera nkhumba ngale zanu.” (Mateyu 7:6) Mfundo za choonadi zopezeka m’Mawu a Mulungu ndi zamtengo wapatali ngati ngale. Choncho ngati anthu ena atachita zinthu zosonyeza kusayamikira choonadi chamtengo wapatalichi ngati mmene agalu kapena nkhumba zimachitira, ophunzira a Yesu ankafunika kungowasiya n’kumakafunafuna anthu ofuna kudziwa Mulungu.
Kenako Yesu anapitiriza nkhani ya pemphero ija pofotokoza kufunika kolimbikira kupemphera. Ananena kuti: “Pemphanibe, ndipo adzakupatsani.” Mulungu ndi wokonzeka kuyankha mapemphero athu ndipo Yesu anasonyeza zimenezi powafunsa anthuwo kuti: “Ndani pakati panu amene mwana wake atamupempha mkate, iye angamupatse mwala? . . . Chotero ngati inuyo, ngakhale kuti ndinu oipa, mumadziwa kupereka mphatso zabwino kwa ana anu, kuli bwanji Atate wanu wakumwamba? Ndithudi, iye adzapereka zinthu zabwino kwa onse om’pempha!”—Mateyu 7:7-11.
Ndiyeno Yesu ananena mfundo yomwe ndi yofunika komanso yodziwika kwambiri pa nkhani yochita zinthu ndi anthu ena. Mfundoyo ndi yakuti: “Zinthu zonse zimene mukufuna kuti anthu akuchitireni, inunso muwachitire zomwezo.” Tonse tingachite bwino kumaganizira mfundo yolimbikitsayi komanso kumaitsatira pochita zinthu ndi anthu ena. Komabe, kuchita zimenezi sikophweka, poganiziranso zimene Yesu ananena kuti: “Lowani pachipata chopapatiza. Pakuti msewu waukulu ndi wotakasuka ukupita kuchiwonongeko, ndipo anthu ambiri akuyenda mmenemo. Koma chipata cholowera ku moyo n’chopapatiza komanso msewu wake ndi wopanikiza, ndipo amene akuupeza ndi owerengeka.”—Mateyu 7:12-14.
Nthawi imeneyo panali anthu ena omwe ankafuna kusokoneza ophunzira a Yesu kuti asiye kutsatira mfundo zomwe zikanawathandiza kudzapeza moyo wosatha. Choncho Yesu anachenjeza ophunzirawo kuti: “Chenjerani ndi aneneri onyenga amene amabwera kwa inu atavala ngati nkhosa, koma mkati mwawo ali mimbulu yolusa.” (Mateyu 7:15) Yesu ananenanso kuti anthu amadziwa ngati mtengo uli wabwino kapena woipa akaona zipatso zake. Ndi mmene zililinso ndi anthu. Tikhoza kuzindikira aneneri onyenga poona zochita zawo komanso zimene amaphunzitsa. Ndipo Yesu anafotokozanso kuti munthu amadziwika kuti ndi wophunzira wake osati ndi zolankhula zake zokha, komanso ndi zochita zake. Anthu ena amanena kuti Yesu ndi Mbuye wawo. Koma bwanji ngati anthuwo sachita zimene Mulungu amafuna? Yesu ananena kuti: “Ine ndidzawauza momveka bwino kuti: ‘Sindikukudziwani ngakhale pang’ono! Chokani pamaso panga, anthu osamvera malamulo inu.’”—Mateyu 7:23.
Pomaliza ulaliki wake wa paphiri, Yesu ananena kuti: “Aliyense wakumva mawu angawa ndi kuwachita adzafanizidwa ndi munthu wochenjera, amene anamanga nyumba yake pathanthwe. Ndiyeno kunagwa chimvula champhamvu ndipo madzi anasefukira. Kenako chimphepo chinafika n’kuwomba nyumbayo, koma sinagwe chifukwa chakuti inakhazikika pathanthwepo.” (Mateyu 7:24, 25) Koma n’chiyani chinathandiza kuti nyumbayo isagwe? Chifukwa chakuti munthuyo “anakumba mozama kwambiri ndi kuyala maziko pathanthwe.” (Luka 6:48) Choncho kungomva zimene Yesu anaphunzitsa sikokwanira. Tiyenera kuyesetsa ‘kumachita’ zimene taphunzirazo.
Nanga bwanji za munthu amene ‘amamva mawu’ a Yesu koma “osawachita”? Munthu woteroyo ali ngati ‘munthu wopusa amene amamanga nyumba yake pamchenga.’ (Mateyu 7:26) Nyumbayo ikhoza kugwa ngati kutabwera mvula, madzi osefukira kapena mphepo yamphamvu.
Anthuwo anadabwa kwambiri ndi mmene Yesu anawaphunzitsira pa ulaliki umenewu. Iye anawaphunzitsa monga munthu waulamuliro osati ngati atsogoleri achipembedzo aja. N’kutheka kuti anthu ambiri amene anamvetsera zimene Yesu anaphunzitsa anakhala ophunzira ake.
^ ndime 3 Malo amene ankatayako komanso kuwotcherako zinyalala omwe anali kunja kwa mpanda wa Yerusalemu
Onaninso
Yesu Anatiphunzitsa Mmene Tingakhalire ndi Moyo Wosangalala
Zimene zachitikira anthu ena pa moyo wawo zimasonyeza kuti kutsatira zimene Yesu ananena pa ulaliki wa paphiri kumathandiza kuti munthu akhale ndi moyo waphindu.


text:
MFUNDO ZOTHANDIZA MABANJA | MWAMUNA NDI MKAZI WAKE
Kodi Mungatani Kuti Musamawononge Ndalama Zambiri?
VUTO LIMENE LIMAKHALAPO
Tiyerekeze kuti mwangokwatirana kumene koma mukuona kuti ndalama zimene mukupeza sizikuchedwa kutha ndipo zikungokhala ngati zikulowa m’thumba lobooka. Kodi vuto ndi ndani? Musayambe kulozana chala. M’malomwake, ganizirani zimene nonsenu mungachite kuti musamawononge ndalama. *
ZIMENE ZIMACHITITSA
Kusintha kwa zinthu pa moyo. Ngati munkakhala ndi makolo anu musanalowe m’banja, n’kutheka kuti simunazolowere kugwiritsa ntchito ndalama komanso kulipira zinthu zina. Zikhozanso kutheka kuti mumagwiritsa ntchito ndalama mosiyana. Mwachitsanzo, wina akhoza kukhala kuti amakonda kugwiritsa ntchito ndalama zonse zimene ali nazo pamene wina amakonda kusunga. Pamatenga nthawi yaitali kuti mwamuna ndi mkazi wake ayambe kuona nkhani ya ndalama mofanana.
Kuzengereza. Bambo wina dzina lake Jim, amene ali ndi bizinezi yaikulu, ananena kuti atangokwatira kumene sankagwiritsa bwino ntchito ndalama ndipo zimenezi zinamubweretsera mavuto aakulu. Iye anati: “Chifukwa choti ndinkachedwa kupereka ngongole, tinkawononga ndalama zambiri chifukwa polipira ngongoleyo tinkafunikanso kupereka chindapusa.”
Kuwononga ndalama zambiri mosadziwa. Munthu akhoza kuwononga ndalama zambiri ngati sakuona ndalamazo zikutuluka m’thumba mwake. Zimenezi zingachitike ngati amakonda kugula zinthu pa ngongole kapena pogwiritsa ntchito khadi la kubanki. Mwachitsanzo, kutenga zinthu pangongole kungapangitse anthu amene angokwatirana kumene kuti akopeke ndi kugula zinthu za ndalama zambiri.
Nkhani ya ndalama ikhoza kubweretsa mavuto aakulu m’banja lanu. Buku lina linanena kuti: “Mabanja ambiri amanena kuti nkhani ya ndalama ndi imene imayambitsa mavuto m’banja lawo, kaya ali ndi ndalama zambiri kapena ayi. Ndipo kawirikawiri anthu okwatirana amakangana pa nkhani za ndalama.”—Fighting for Your Marriage.
ZIMENE MUNGACHITE
Muzichita zinthu mogwirizana. M’malo moona kuti mnzanu ndi amene akuwononga kwambiri ndalama, muzikambirana zimene mungachite kuti muzigwiritsa ntchito ndalama mwanzeru. Musanayambe kukambira, muzitsimikiza mtima kuti nkhaniyi isapangitse kuti mukangane.—Lemba lothandiza: Aefeso 4:32.
Muzipanga bajeti. Kwa mwezi umodzi, lembani ndalama iliyonse imene mwagwiritsa ntchito ngakhale itakhala yochepa. Zimenezi zingakuthandizeni kudziwa mmene mukugwiritsira ntchito ndalama. Zingakuthandizeninso kuona ngati pali zinthu zosafunika kwenikweni zimene zakuwonongerani ndalama. Jim amene tamutchula kale uja ananenanso kuti: “Si bwino kuwononga ndalama pa zinthu zosafunika.”
Lembani zinthu zofunika kwambiri zoti mugule kapena kulipira monga chakudya, zovala, lendi, kukonzetsera galimoto ndi zina zotero. Kenako lembani ndalama zimene mungawononge pa chinthu chilichonse pa mwezi umodzi.—Lemba lothandiza: Luka 14:28.
“Wobwereka amakhala kapolo wa wobwereketsayo.”—Miyambo 22:7
Mwezi uliwonse, muziika padera ndalama zimene mukuyenera kuwononga pa zinthu mwalemba zija. Ena amaika mu maemvulopu osiyana ndalama zimene akufuna kugwiritsa ntchito pa chinthu chilichonse. * Akaona kuti ndalama za mu emvulopu ina zatha, amasiya kugula zinthuzo kapena amatenga ndalama za mu emvulopu ina.
Muzikhala ndi maganizo oyenera pa nkhani ya katundu. Kukhala ndi katundu wambiri si kumene kumachititsa kuti munthu akhale wosangalala. Pa mfundo imeneyi, Yesu anati: “Ngakhale munthu atakhala ndi zochuluka chotani, moyo wake suchokera m’zinthu zimene ali nazo.” (Luka 12:15) Mmene mumagulira katundu zimasonyeza ngati mumakhulupira zimene Yesu ananenazi kapena ayi.—Lemba lothandiza: 1 Timoteyo 6:8.
Sinthani zina ndi zina. Aaron amene wakhala m’banja zaka ziwiri ananena kuti: “Zinthu ngati kukhala ndi matchanelo a TV olipira kapena kukadya kulesitilanti, zimawononga ndalama ngakhale kuti poyamba munthu sungazindikire. Tinkafunika kudziletsa kugula kapena kuchita zinthu zina n’cholinga choti tisamawononge ndalama zambiri kuposa zimene tinkapeza.”
^ ndime 4 Ngakhale kuti nkhaniyi ikukamba kwambiri za anthu amene angokwatirana kumene, mfundo zake zingathandizenso anthu amene akhala m’banja kwa nthawi yaitali.
^ ndime 14 Ngati mumagwiritsira ntchito makadi a kubanki kapena makadi a ngongole pogula zinthu, mungalembe chiwerengero cha ndalama zimene mukufuna kugwiritsira ntchito pa chinthu chilichonse, n’kuika mu maemvulopumo.
Onaninso
Kodi N’chiyani Chingathandize Kuti Banja Likhale Losangalala?
Yehova ndi amene anayambitsa banja ndipo amatiuza chimene chingathandize kuti banja likhale losangalala.


text:
Kalata Yochokera ku Bungwe Lolamulira
Okondedwa Ofalitsa Ufumu Anzathu:
TAYEREKEZERANI kuti ndinu wa m’banja la Beteli ku Brooklyn ndipo munalipo Lachisanu pa October 2, 1914. Mwakhala pamalo panu m’chipinda chodyera ndipo mukudikirira kuti M’bale C. T. Russell afike. Kenako mukuona M’bale Russell akulowa. Monga mwachizolowezi chake, akuima pang’ono n’kupereka moni ku banja lonse la Beteli mosangalala kuti “Mwadzuka bwanji nonse?” Koma m’malo mopita kukakhala pampando wake, akuwomba m’manja n’kulengeza mosangalala kuti: “Nthawi za anthu akunja zatha. Nthawi yoti mafumu awo alamulire yatha.” Mukusangalala kwambiri chifukwa ndi zimene mwakhala mukuyembekezera kwa nthawi yaitali. Inuyo pamodzi ndi anthu ena onse a m’banja la Beteli mukusangalala kwambiri ndipo mukuwomba m’manja kwa nthawi yaitali.
Panopa papita zaka zambiri kuchokera pamene M’bale Russell anapereka chilengezo chosangalatsachi. Kodi Ufumu wakwanitsa kuchita chiyani kuchokera nthawi imeneyo? Ufumuwu wachita zinthu zambiri. Pogwiritsa ntchito Ufumuwu, Yehova wakhala akuyenga komanso kuphunzitsa anthu ake pang’onopang’ono. Mu 1914 panali anthu a Mulungu masauzande ochepa chabe, koma panopa aposa 7.5 miliyoni. Kodi inuyo panokha mwathandizidwa bwanji ndi maphunziro amene mwalandira kudzera m’gulu lake?
Masiku ano abale athu ambiri amakonda kunena kuti, “Galeta la Yehova lakumwamba likuthamanga,” ndipo zimenezi ndi zoona. Kuphunzira bukuli kukuthandizani kudziwa kuti kuyambira mu 1914, galeta lakumwamba, lomwe ndi mbali yosaoneka ya gulu la Yehova, lakhala likuthamanga. Pofuna kuti uthenga wabwino ulalikidwe padziko lonse, ofalitsa Ufumu akhala akugwiritsa ntchito njira zosiyanasiyana kuti akwanitse kuchita zimenezi. Njira zina zimene agwiritsa ntchito ndi manyuzipepala, zikwangwani, kuonetsa zithunzi, makadi olalikirira, galamafoni, wailesi komanso intaneti.
Chifukwa chakuti Yehova akudalitsa ntchito yathu, panopa tikufalitsa mabuku okongola ofotokoza nkhani za m’Baibulo m’zinenero zoposa 670 ndipo mabukuwa sitigulitsa. Anthu ogwira ntchito mongodzipereka amagwira ntchito yomanga Nyumba za Ufumu, Nyumba za Msonkhano komanso maofesi a nthambi. Amagwira ntchito imeneyi m’mayiko olemera ndi osauka omwe. Pakachitika masoka a chilengedwe, abale ndi alongo amapita mwamsanga kukathandiza anthu amene akhudzidwa ndi tsokalo, ndipo umenewu ndi umboni wakuti ‘anabadwira kuti athandize pakagwa mavuto.’
Nthawi zina atsogoleri a zipembedzo ‘amayambitsa mavuto’ ponamizira kuti akutsatira “malamulo.” Komatu n’zolimbikitsa kudziwa kuti nthawi zambiri zolinga zawo zolakwikazi “zathandiza kupititsa patsogolo uthenga wabwino.”
Kunena zoona, timasangalala kutumikira nanu limodzi monga “antchito apakhomo.” Dziwani kuti timakukondani kwambiri nonsenu. Tikukhulupirira kuti mfundo zimene zili m’bukuli zikuthandizani kuyamikira kwambiri cholowa chathu chauzimu.
Tikukufunirani zabwino zonse,
Ndife abale anu,
Bungwe Lolamulira la Mboni za Yehova


text:
Pano pali UKMIL Chinook analengedwa GMAX kwa FSX. Ntchito kugundana sanjira ndi DDS mawonekedwe, chitsanzo chake ndi mbadwa kwa FSX SP2 / P3D. Zikuphatikizapo cockpit pafupifupi (VC) ndi maganizo osiyanasiyana / malo, makanema ojambula pamanja monga kutsegula kumbuyo katundu etc malinga chitsanzo. Zikuphatikizapo phokoso chikhalidwe 12 mawonekedwe ochokera m'mayiko osiyanasiyana.
The Boeing CH-47 Chinook ndi American amapasa-injini, tandem ozungulira heavy-Nyamulani ndege. Ndi liwiro pamwamba 170 mfundo (196 mph, 315 km / h) ndi mofulumira kuposa m'nthawi zofunikira ndi kuukira Helicopters wa 1960s lapansi. The CH-47 ndi imodzi mwa ndege zingapo za imeneyo kuti adakali kupanga ndi mzere utumiki kutsogolo, ndi pa 1,179 anamanga chibwenzi. udindo wake oti ankhondo kayendedwe, zida zankhondo emplacement ndi nkhondo resupply. Iwo ali lonse Mumakonda limbikitsa pa kumbuyo kwa fuselage ndi atatu akunja-katundu hooks.The Chinook udaikidwa ndi poyamba umatulutsa Boeing Vertol mu 1960s oyambirira. ndege tsopano umatulutsa Boeing Rotorcraft KA. Chinooks taguliswa 16 mitundu ndi Army US ndi Royal Air Force (onani Boeing Chinook (UK mitundu)) pokhala owerenga waukulu. The CH-47 pakati pa yakula zochotsa Helicopters Western. (Wikipedia)